Волга – Янцзы » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Волга – Янцзы\nВолга – Янцзы 12.04.2017 // Йәмғиәт\nБөгөн Өфөлә “Волга – Янцзы” форматындағы берлектәге эш төркөмө рәйестәштәренең сираттағы осрашыуы булды. Рәсәй яғынан унда Волга буйы федераль округы төбәктәре, шул иҫәптән Башҡортостан вәкилдәре ҡатнашты.\n– Бөгөн беҙ хеҙмәттәшлегебеҙҙең үҫешенә йомғаҡ яһаныҡ һәм “Волга – Янцзы” форматындағы Советтың икенсе ултырышына әҙерләнеү буйынса төп сараларҙы билдәләнек. Ултырыш быйыл йәй Ҡытайҙың Сычуань провинцияһында үтәсәк, – тине Рәсәй Президентының Вогла буйы федераль округындағы тулы хоҡуҡлы вәкиле урынбаҫары Алексей Сухов.\nУның әйтеүенсә, хеҙмәттәшлектең норматив-хоҡуҡи базаһы тулыһынса тиерлек төҙөлгән. Әле Волга буйы федераль округының һәм Янцзы йылғаһының үрге урта ағымы төбәктәре араһында 27 килешеү бар. Киләһе Совет ултырышында ошондай уҡ тағы ла 10 килешеү төҙөү күҙаллана.\n–\tИнвестиция проекттарының яраштырылған исемлеге 58 позициянан тора. Шуларҙың 18-е әле тормошҡа ашырыла, 40 проект яҡтар тарафынан тикшерелә. Беҙҙеңсә, гуманитар өлкәлә үҙ-ара эш итеү айырыуса мөһим. Бөгөн гуманитар хеҙмәттәшлекте үҫтереү буйынса юл картаһының 30-ға яҡын пункты үтәлгән, 70-кә яҡын яңы тәҡдим ҡарала. Әлеге ултырыш йомғаҡтары буйынса Рәсәй вәкилдәре Ҡытайҙағы партнерҙарына 100-ҙән ашыу тәҡдим индерҙе, – тине Алексей Суханов.\nБашҡортостан Хөкүмәтендә хәбәр итеүҙәренсә, республикала “Волга – Янцзы” форматындағы ғәмәлдәр һөҙөмтәһендә барлыҡҡа килгән Ҡытай капиталы ҡатнашлығында 22 предприятие уңышлы эшләй.\n– Агросәнәғәт комплексы, машиналар эшләү, төҙөлөш материалдары етештереү, медицина, туризм өлкәһендәге проекттарға өҫтөнлөк бирергә тырышабыҙ. Анығыраҡ әйткәндә, беҙ хеҙмәттәшлек концепцияһы төҙөүҙән проекттарҙы тормошҡа ашырыуға күстек, – тине республика Хөкүмәте Премьер-министры урынбаҫары Артур Шәйнуров.\n“Волга – Янцзы” форматы идеяһы 2012 йылдың йәйендә Рәсәй Президентының Волга буйы федераль округындағы тулы хоҡуҡлы вәкиле Михаил Бабичтың Ҡытай Халыҡ Республикаһы Дәүләт Советы вәкилдәре менән осрашыуында тыуа. Әйткәндәй, Ҡытай Рәсәйҙең төп 100 сауҙа партнеры исемлегендә өсөнсө урынды биләй.


Элек Байғаҙы ауылы халҡы, яҙ етеп, үләндәр ҡалҡҡас, төрлө яҡтарҙа йәйләргә күсеп ултыра торған булған. Ауылдың иң бай кешеһе Арғынбай ҙа үҙенең бик күп мал-тыуары менән\tауыл ситендәге 6ур яланға йәйләүгә сығыр булған. Ул был яланда бесән сапҡан, мал үрсеткән, айыуға\nһунарға йөрөгән. Шулай, көҙ етәрәк, айыуға һунарға сыҡҡанында уны айыу талай. Арғынбай үлеп ҡалғас, ул яланды Арғынбай яланы йәки Айыуһуҡҡан яланы тип тә атайҙар.\nЙ О Л А Л А Р\nДонъяға яңы бәпес ҡайтһа, өй йәмләнеп, тыуған-тыумасалар йөҙө яҡтырып киткәндәй тойола. Ғөмүмән, бала тыуғас, уға исем ҡушыу йолаһына әҙерләнә башлайҙар. Бигерәк тә, бында иң яҡын тыуғандары, күрше-тирәһе саҡырыла. Исем ҡушмаҫ элек бала ныҡ илай, тигән фекер килә, йәнәһе, бала исем һорап илай. Шуға ла балаға исем ҡушыу йолаһы бик ныҡ таралған һәм традицион йолаларҙан һанала. Балаға күҙ теймәһен өсөн маңлайына ҡором һәм килгән ҡунаҡтарға күрһәтәләр. Инәйҙәр, апайҙар, ағайҙар, олатайҙар балаға теләктәр теләйҙәр\t,\nИнәңә рәхмәтле бул,\nҮҙеңдән олоға ағай тиң,\nАтаңдан олоға бабай тиң,\nИнәңдән олоға әбей тиң.\nАуыҙың балдай татлы булһын\_\nТелең майҙай йомшаҡ булһын\_\n"Әсә кеше баланы ҡулына алып муллаға тоттора.\nМулла. Тьфү, собханалла, күҙ теймәһен, бигерәк матур икәнһең, тәүфи\nҡлы бул. "Әйҙәгеҙ, исем ҡушайыҡ.\nБаланы, аяғын ҡибла яғына ҡаратып, яҫтыҡҡа һалалар. Мулла баланың баш осона ултырып а6ан әйтә.\nМулла. Аллаһу әкбәр (2 тапҡыр уң яҡҡа,2 тапҡыр һул яҡҡа). "Әшәдү әнлә лә иллаһә илләллаһ (2 тапҡыр). "Әшһәдү әннә мөхәммәдир рәсуллулаһ (2 тапҡыр). Хәййә ғәләссалаһ (2 тапҡыр). Хәййә ғәлл – флх (2 тапҡыр). Аллаһу әкбәр (2 тапҡыр). .\nӘ"сәһе самауыр ҡайнатып, аш ултырта, ҡунаҡтарҙы күстәнәстәр менән һыйлай. Табын тамамланғас, доға уҡып, сабыйға именлек, һаулыҡ, бәхет теләп хушлашалар.\nБыл байрамды үткәрер өсөн ауылдың барлыҡ балалары үҙҙәренең әсәйҙре, өләсәйҙәре менән урманға, Һәүәнк буйындағы ҡалҡыу урынға, сығалар. Ғәҙәттә, балалар урманға инер алдынан уны сәләмләйҙәр;\n- Һаумы, йәшел урманым,\nҺаумы, зифа ҡайыным.\nҺаумы, гүзәл болоном,\nБөгөн килек беҙ бында\nКәкүк сәйе эсергә.\nОшо сәләмде әйтеп, күмәкләп урманға инәләр. Ултырып доға ҡылалар.\nОло инәй. Балалар, ә һеҙ беләһегеҙме, кәкүк саҡырһа, нимә бул, тиҙәр\_ Дөрөҫ, көн йылына. Һынамыштар беләһегеҙме\_ ҡояш байығанда офоҡ ҡыҙарһа, аяҙға була. Ҡоштар аҫтан осһа – ямғырға. Һаҡ менән Суҡ ҡысҡырһа – ямғырға.\nТабын әҙер булғансы уйындар үткәрелә.\nӘйҙәгеҙ, балалар, сәй әҙер булғансы уйнап алайыҡ.\n«Аҡһаҡ төлкө» уйыны.\n- Төлкө, төлкө, теләктәй,\nТөндә ҡайҙа бараһың/\nТөлкө улы Биксәнтәй,\nӘбейемдә нейең бар?\nМейес артында туным бар.\nТуның янһа, нишләрһең?/\nҺыуға илтеп ташлармын.\nКем башлап көлә, шул наказ үтәргә тейеш (йыр, бейеү, нәфис һүҙ башҡарыла).\n«Йәшерәм, йәшерәм яулығым» уйыны\nБыл уйынды һанашмаҡ менән башлайҙар;\nӨйрәк менән ҡаҙ килде.\nБалалар түңәрәккә ултырып йырлайҙар;\nЙәшерәм, йәшерәм яулығымды\nҺиҙҙермәйсә һалып киттем\nКемдең артына яулыҡ һалынған, шул яулыҡ һалыусыны баҫтырып тоторға тейеш. Уйын шулай дауам итә.


Тыуған ере данлай Ишмулланы\n23 Июнь 2018, 14:03\nЙылайыр районында гөрләп-шаулап үткән башҡорт халыҡ инструменттарында уйнаусыларҙың республика конкурсы Башҡортостан мәҙәниәте битенә сағыу бер бит өҫтәне. Биш йылға бер үткәрелгән был сара яҡташыбыҙ Ишмулла Дилмөхәмәтовҡа арналып, «Ишмулла көндәре» исемен алған. Ишмулла Дилмөхәмәтов башҡорт ҡурайын донъя кимәленә сығарған шәхес. Ул ижад иткән йырҙар, көйҙәр хәҙер инде халыҡ йырҙарына әүерелгән. Күптән түгел баш ҡалабыҙ Өфөлә уның тыуыуының 90 йыллығына арнап оло концерт үткәйне. Йылайырҙағы был сара мәшһүр ҡурайсының тыуған ауылы Иҫке Яҡупта башланып өс көн дауам итте һәм 19 июндә Гала-концерт менән тамамланды.\nКонкурс ҡурайҙа, думбырала, ҡыл-ҡумыҙҙа уйнаусы профессиональ һәм үҙешмәкәр башҡарыусылар, ансамблдәр араһында барҙы. Бөтә номинацияларҙа ла бәйгеләр өс йәш категорияһына бүленеп12 йәшкә тиклем,12-нән 16-ға хәтлем һәм 16 йәштән өлкәндәр өсөн айырым үтте. Унда Башҡортостандың 14 районы һәм 7 ҡалаһынан, Марий Эл Республикаһынан һәм Санкт-Петербургтан конкурсанттар ҡатнашты. Музыканттарҙың оҫталығын Башҡортостандың халыҡ һәм Рәсәйҙең атҡаҙанған артисы,ҡурайсы Азат Айытҡолов етәкселегендәге абруйлы жюри баһаланы. Жюрила Башҡортостан Республикаһының атҡаҙанған мәҙәниәт хеҙмәткәре, ҡурайсыларҙың 1990 йылда үткән Ишмулла Дилмөхәмәтов исемендәге республика конкурсында Гран-при яулаған Мөхәмәт Түләбаев, Башҡортостандың ха-лыҡ артисы, Салауат Юлаев исемендәге Дәүләт премияһы лауреаты Юлай Fәйнетдинов тә бар ине.\nБаһалама комиссияһы Гран-приға Стәрлетамаҡ ҡалаһынан килгән ҡурайсы, сығышы менән Йылайыр районының Исҡужа ауылы егете Динар Абдуллин (һүрәттә) лайыҡ тип тапты. Ҡурайсылар араһынан беренсе урын 12 йәшкә тиклемгеләр араһынан Өфө егете Илһам Әхмәтйәновҡа, 12-нән 16 йәшкә тиклемгеләр араһынан Күгәрсен районынан Ирек Исхаҡовҡа, 16 йәштән өлкәндәр араһынан Fафури егете Рәмил Ҡотосов-ҡа (профессиональ башҡарыусы) һәм Йылайырҙан Рафиҡ Исҡужинға (үҙешмәкәр) бирелде. Ансамблдәр араһында Учалының «Толпар»ына һәм Йылайыр районы ҡурайсыларына етеүсе булманы. Быйылғы бәйгелә ғаилә ансамблдәре лә ҡатнашты. Был номинацияла беренсе урын Сибай ҡалаһынан Fайсиндар ғаиләһенә тапшырылды.\nДумбырала уйнаусылар араһында беренсе урын Ынйы Fайсина, Наҙгөл Солтанова, Ринат Fайсиндарға бирелде. Улар барыһы ла Сибай ҡалаһынан. Ансамблдәр араһында беренсе урынды хаҡлы рәүештә Өфө думбырасылары һәм Өфөнөң «Айсулпан» ансамбле яуланы.\nҠыл-ҡумыҙҙа Заһира Торошева (Сибай ҡалаһы) һәм өлкәндәр араһынан Ләйсән Усманова (Дәүләкән районы) беренсе булды. Әбйәлил районының ҡыл-ҡумыҙсылары ансамбле призлы урынға лайыҡ булды.\nБыйылғы Ишмулла Дилмөхәмәтов көндәрендә халыҡ инструменттарында уйнаусыларҙан тыш музыка ҡоралдары эшләүселәр араһында ла конкурс ойошторолдо. Бында беренсе урын Күгәрсен районы оҫтаһы Рәмил Хөснуллинға бирелде. Уларҙан тыш махсус приздар ҙа булды. Иң өлкән башҡарыусы тип Марий Эл Республикаһынан 76 йәшлек Муса Нурдәүләтов, иң йәше тип Сибайҙан 8 йәшлек Ынйы Fайсина менән Санкт-Пе-тербургтан Ансар Бүләков билдәләнде. «Һирәк башҡарылған көйҙө уйнаған өсөн»дипломы менән Ҡырмыҫҡалы районынан Имза Биктимеров бүләкләнде.\nКонкурс барышында Ишмулла Дилмөхәмәтовтың юбилейына арналған «Ҡурай иленә сәйәхәт» исемле автоуҙыш ойошторолдо. Ҡунаҡтар һәм конкурсанттар Йылайыр районының Юлдыбай ауылында билдәле ҡурайсы Рөстәм Шәриповҡа таҡтаташ асыу тантанаһында ла ҡатнашты.


Омск фажиғәһенә бер йыл\nБылтыр 12 июлдән 13-нә ҡараған төндә Омск ҡалаһында урынлашҡан Һауа десант ғәскәрҙәре үҙәге казармаһы ишелеп 24 егеттең ғүмерен өҙҙө. Фажиғә илдең һәр төбәгенә тиерлек ҡағылды. Башҡортостандан ҡәһәрле казармала 9 егет йәшәгән. Уларҙың дүртеһе генә иҫән ҡалды. Владимир Дунаев менән Илнур Ҡыуандыҡов бәхеткә күрә, бәләнән еңел ҡотолдо. Улар күп тә үтмәй аяғына баҫты. Ә бына Рөстәм Нәбиев менән Владимир Петров ауыр йәрәхәттәр алған. Улар әле яңынан аяҡҡа баҫырға өйрәнә.\nЕте сәғәт емереклектәр аҫтында, ике клиник үлем, 40 көн реанимация һәм ун айлыҡ реабилитация. Рөстәм был фажиғәлә аяҡһыҙ ҡала. Ләкин егеттең йәшәү сәмен, рухы һынмаған. Киреһенсә, беҙҙән башҡа береһе лә түгел девизы менән йәшәгән яҡташыбыҙ үҙ алдына тағы ла юғарыраҡ бурыстар ҡуя. Тыуған йортома үҙем атлап инәсәкмен, тип һүҙ бирә. Хатта, дауаханала ятҡанда ла был маҡсатына ирешеү әмәлен таба.\nРөстәм көн дә бер-ике сәғәтен спортҡа бағышлай. Тренажерҙар уға физик көс өҫтәһә, янындағы туғандары, яҡындары йәшәү дәрте бирә. Тап уларҙың иғтибары, һөйөүе егетте яңынан аяҡҡа баҫтыра ла инде. Рөстәм тәүҙә, инвалид кемгә кәрәк, тип ,һөйгән ҡыҙы ташлауынан ҡурҡа. Ләкин бындай уйҙар Индираның башына ла инеп сыҡмай. Ҡыҙ үҙ һалдатына тоғро ҡала.\nТабиптар Рөстәмдең терелеп китеүенә ышанмаған да. Уның ике аяғы, умыртҡаһы һынған була, мейеһе һелкенә, ныҡ ҡыҫылғанға бөйөрҙәре эшләмәй. Егеткә барыһы 16 операция кисерергә тура килә. Ә бит был фажиғәне Рөстәмдең ата -әсәһе һиҙенгән . Хеҙмәткә алыныр алдынан егеттең атаһы улын башҡа ергә барырға ла өгөтләп ҡарай.\nЛәкин үҙ һүҙле Рөстәм бала саҡ хыялынан баш тартырға уйламай ҙа. Аяҡһыҙ ҡалыуын да ошо ныҡышмалылығына һынау кеүек ҡабул итә. Тимәк, яҙмышым шулайҙыр... Тимәк, яҙмыш ҡайҙалыр башҡа ерҙә үҙемде һынап ҡарарға ҡуша, ти ул. Үҙен дауалаған табиптарға рәхмәт яҙыуының аҫтына ул «Буласаҡ Паралимпия чемпионы Рөстәм Нәбиевтан» тигән яҙма ҡалдырған.\nСтәрлетамаҡтан Владимир Петров та әле яңынан атларға өйрәнә. Ә фажиғәгә тиклем йүгереүҙә уға етеүселәр һирәк булған. Тап спорт һөйөүе арҡаһында егет һауа десант ғәскәрҙәренә алына ла инде. Ләкин был ҡәһәрле көн уның хәрби хеҙмәт карьераһына сик ҡуя. Ишелеп төшкән бетон диуарҙар Владимирҙың аяғын иҙә.\nБынан тыш, егеттең баш мейеһе йәрәхәтләнә, аяҡ-ҡулдары йөрөмәй башлай. Табиптар уға 13 операция яһай. Һуңынан ғына егеттең аяҡҡа баҫырына өмөт тыуа.\nОмсктағы һауа десант ғәскәрҙәре үҙәге казармаһы нисек ишелгән шул килеш тора. Бөгөн бында матәм саралары уҙа. Фажиғәлә һәләк булған 24 иптәшен иҫкә алырға иҫән ҡалған Башҡортостан егеттәре лә барҙы. Был көндө иҫән ҡалған егеттәр үҙҙәренең икенсе тыуған көнө тип һанай.


Материалы за Январь 2013 года » Страница 6 » Табын\n26 января 2013 йыл | Хаттар\nКешегә иң ғәзизе - әсәй, иң ҡәҙерлеһе - тыуған тупраҡ, иң татлыһы – тәү эскән һыуың, иң йылыһы – һине йылытҡан өй усағы, иң күркәме – тыуған өйөң, иң йәмлеһе – тыуған тәбиғәтең, иң ышаныслыһы – атаңдың арҡа һөйәге, етәкләр йылы ҡулдары. Шуғалыр ҙа кешене ғүмер буйы тәү тәпәй баҫҡан нигеҙе, һулаған һауаһы, аунап үҫкән ере, балалыҡ дуҫтары үҙенә тарталыр. Тамыры булған ағас ҡына аумай, ата-әсә наҙын татығандар ғына бәхетле, ғаилә йылыһын күңелдәренә һеңдергән балалар ғына татыу була.\nБәхет сере – татыулыҡта, эшһөйәрлектә\nАуылығыҙҙағы берәй өлгөлө йәш ғаилә тураһында мәҡәлә әҙерләһәк ине тигәс, Сәйетбаба ауыл хакимиәте вәкилдәре һис икеләнеүһеҙ Яхиндар ғаиләһенә туҡталды. Ғаилә башлығы Айрат ҡул эштәре оҫтаһы ла, тинеләр.\nҒаилә именлеге һәм бәхете үҙебеҙҙән тора\nРайон мәҙәниәт һарайында үткән был йыйылыш республикабыҙҙа иғлан ителгән Имен бала саҡ һәм ғаилә ҡиммәттәрен нығытыу йылына йомғаҡ рәүешендә үтте. Унда гимназия уҡытыусылары, тәрбиәселәр, ата-әсәләрҙән тыш, уҡыусылар ҙа, саҡырылған ҡунаҡтар ҙа ҡатнашты.\n“Һаҡаллы” төҙөлөштәрҙе нимә көтә\n26 января 2013 йыл | Урындағы үҙидара\n17 ғинуарҙа республиканың иҡтисади үҫеш министры урынбаҫары Лилиә Марс ҡыҙы Мәжитова эш сәфәре менән беҙҙең районда булып китте. Башта ул төрлө һорауҙар менән килеүсе граждандарҙы ҡабул итте, һуңынан районыбыҙҙың ҡайһы бер предприятиеларында булып, ундағы эш шарттары һәм эшмәкәрлек менән танышты. Йәмәғәт ҡабул итеүе ра-йон Хакимиәтендә Хакимиәт башлығы урынбаҫары Руслан Салауатов менән берлектә үтте.


Салауат ҡалаһында полиция хеҙмәткәрен туҡмағандар | ГТРК «Башкортостан» — Новости Уфы и РБ\nСалауат ҡалаһында полиция хеҙмәткәрен туҡмағандар\n26 мая 2016 — 15:57\nРеспублика буйынса эске эштәр министрлығы Салауат ҡалаһында полиция хеҙмәткәре ҡатнашлығында һуғышыуға үҙ аңлатмаһын бирҙе. Участка полиция хеҙмәткәре машинаһы менән артҡа биргәндә 30 йәшлек ҡатындың КИА автомобиленә бәрелә. Тап ошо авариянан һуң эсеп алған дүрт кеше асыуы ҡабарып уға ташлана. Уларҙың береһе полиция хеҙмәткәренең битенә һуға. Был хәл бик ентекләп тикшереләсәк. Уның һөҙөмтәләре буйынса етди ҡарар ҡабул ителер тип көтөлә.


Хыял ҡанатлы маҡсаттар\nБер аҙ моңһоу һымаҡ тойолһа ла, барыбер “Һуңғы ҡыңғырау” байрамының үҙ йәме, үҙ ҡеүәте, үҙ моңо бар. Ул, әйтерһең, киләсәккә фатиха биргән ауаз! Ул, әйтерһең, яҡты көндәргә асылған ишек! Ул, әйтерһең, хыялдарҙы ысын итер маҡсаттарҙың ҡанатланған мәле!\nБыйыл беҙҙең коллегаларыбыҙ, журналистар Гөлдәр Яҡшығолованың ҡыҙы Зөбәржәт – Ф. Мостафина исемендәге 20-се Өфө ҡала башҡорт гимназияһын, ә Илдар Аҡъюловтың ҡыҙы Шәүрә Р. Ғарипов исемендәге 1-се Башҡорт республика гимназия-интернатын тамамлай. Беҙҙең ҡәҙерле ҡыҙҙарыбыҙға тормоштарында бары тик яҡшы кешеләр осрауын, яңы юлдары тик аҡ булыуын теләйбеҙ!\nАшыр бер көн тормошҡа.\nБөгөн беҙҙең ҡыҙҙар сыҡҡан\nБелем менән ярышҡа.\nЯңы ғилем үрен айҡар\nАҡыллы ҡыҙ Зөбәржәт.\nИзге теләктәрен юллап,\nМиҙгел әйтә мөнәжәт.\nЯҡты киләсәккә илтә\nТеләген зирәк Шәүрә.\nҠабул булһын тиеп был ай,\nӘйткәндәй, “Ихлас” сүрә.\nТәбрик итә уҡыусыһын\nУҡыу йорто, бар ғәләм.\nЯҡшылыҡҡа атлағыҙ тип,\nАҡ юл йәйгән аҡ келәм!


Кемдәр иркенлек ярата? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Кемдәр иркенлек ярата?\nКемдәр иркенлек ярата? 30.01.2018 // Йәмғиәт\nСәфәр сығыуҙы, ғөмүмән, юл йөрөүҙе ҡаланың шау-шыуынан ҡотолоу тип ҡабул итәм. Саманан тыш ашығыу, бер-берең менән этешеү-төртөшөү, ҡыҫылыу, сират тороу кеүек ваҡ-төйәк сыуалыштарҙы бер аҙға онотоп тораһың. Ә бында иһә иркенлек һәм рәхәт, барыһына ла һин хужа: теләйһең икән, туҡтап ял итеп ал, теләйһең икән, тәбиғәт ҡосағына сум. Унан инде тағы алға елдерәһең.\nТөрлө урман, үҙәндәр, йылғалар кеүек тәбиғәт күренештәренә, күпер, юл үткәргес, туҡталҡа ише ҡоролмаларға, кафе, яғыулыҡ ҡойоу һымаҡ хеҙмәтләндереү урындарына таң ҡалып килә ятҡанда, бигерәк тә ҡышҡы һиллектә бына нимә иғтибарҙы үҙенә йәлеп итә – тибендә йөрөгән аттарға һоҡланмау мөмкин түгел.\nКемдең-кемдең, ә бына юлдашымдың быға ныҡ иҫе китте. Уның һүҙҙәренә ҡарағанда, элегерәк, тимәк, күмәк хужалыҡтар “йәшәгәндә” уларҙы бының шикелле иркен йөрөтөү тигән нәмә ике ятып бер төшөнә лә инмәгән. Ғаилә ҡаҙнаһын байытыуға ярайһы тос өлөш индергән малыңды таң һарыһынан көтөүсе ҡарамағына тапшырып, күҙ бәйләнер алдынан бөртөкләп һанап көтөүҙән ҡаршы алғандар. Һыйыр йәки йылҡы малы тураһында һүҙ ҙә юҡ, ә инде хатта кәзә-һарыҡтар ҙа иген баҫыуына төшһә, ғәҙәттән тыш хәлгә тиңләгән быны. Булған бит тәртипкә өйрәткән заманалар.\nҒөмүмән, аттарҙың тибендә йөрөүен айырыуса Белорет, Учалы, Бөрйән, Әбйәлил, Баймаҡ, Йылайыр, Хәйбулла райондарында күҙәтергә мөмкин. Йәй буйы бесән әҙерләү мәшәҡәттәрен күреп үҫкәс, бик ҡыҙыҡ тойолдо әле. Яланда ашап туйып ҡайтҡас, хужаһы һарайында бесән-һаламды самалап ҡына һалалыр йәки бөтөнләй ырғытмайҙыр тигән фекер үтте баштан. Баҡтиһәң, уйлағанға ҡарағанда ла хәлдәр яҡшыраҡ икән. Тибен малы өсөн ялан кәртә лә, һарай ҙа ошо мөғжизә тулы тәбиғәт икән, икенсе төрлө әйткәндә, хан йәйләүенә тиң ерҙәрҙән улар ҡайтып инмәй. Хужаһы, киреһенсә, уларҙы барып ҡарап ҡына китә, ә тегендә-бында ҡыуалап йөрөтмәй.\nҺәр ваҡыт ҡырҙа йөрөп ҡырағайланып китмәйҙәрме икән?\n– Яҙға табан баш бирмәү кеүек холоҡтары һиҙелеп ҡала-ҡалыуын, – ти йылҡы малын иллегә еткергән Исламбай Хажиғәлиев. – Яңынан ҡулға эйәләштереү ауыр түгел. Аттар, бигерәк тә өйөр айғыры хужаһын таный. Осрашҡанда дөлдөлдөң нисек бышҡырыуына һәм сабыуына ҡарап, кәйефен тойомлайым. Иркендә рәхәт сиккән аттың ите лә тәмле, ҡымыҙы ла эсеп туйғыһыҙ.\nБынан бер нисә йыл элек уның аттары (28 баш) юғалған, көҙ миҙгелендә булған был хәл. Унан бер көн алда барып ҡарағанда теүәл йөрөгәндәр, ә иртәгәһенә... Ҡайҙан ғына эҙләп ҡарамағандар. Төнгө икеләрҙә Өфөнән Баймаҡҡа ҡайтып барған таксист ике һыбайлының бер өйөр йылҡыны йән-фарман көньяҡҡа ҡыуып алып китеп барғанын шәйләгән. Исламбай билдәләүенсә, ат урлаусылар бөгөн дә осраштырғылай, ҡараҡтар күрәләтә Ҡаҙағстан кешеләренә осорған уларҙы.\n– Ат аҫрау бигүк еңелдән түгел, шуныһы, бесән әҙерләмәү кеүек бер мәшәҡәттән ҡотҡара, – ти ул. – Хужалыҡ йөгөн тартҡан көрән Буянды иҫәпкә алмағанда. Хәйер, кәртәңдән сығармай тотһаң, аҙыҡ күп кәрәк, ә тәүәккәл икәнһең, урман-яланға ҡыуалайһың инде. Билдәле булыуынса, борон-борондан башҡорттар атты үҙҙәренең бөтмәҫ хужалыҡ эштәренә ныҡлап йәлеп иткән. Яугирҙең уң ҡанаты тигән ҡанатлы һүҙ ҙә тиккә сыҡмаған. Бер йылды бейәмде трассала КамАЗ бәрҙергән, юлға сығып тоҙ ялаған булғандар. Өлкәне йәш айғырҙы тибеп үлтерҙе ҡасандыр, эйе, аттар һирәк-һаяҡ ҡазаланып тора. Тай атҡа еткерер, ат моратҡа еткерер, тибеҙ. Юғалтыуҙар осраштырғылауына ҡарамаҫтан, йылҡысылыҡтан баш тартыу тигән уй юҡ, киреһенсә, ниәт – күпләп үрсетеү.\nУл малайын да ат йәнле итеп үҫтерергә тырыша. Бәләкәс кенә булһа ла, топ-топ-топ итә, тауға менһә, һоп итә, үҙе бик шәп елдерә, бар ергә лә еткерә, тип шиғыр ҙа ятлап ишеттерҙе биш йәше менән барған улы.


Урал батыр рухы беҙҙә\nреспублика “Урал батыр” эпосын яттан һөйләү конкурсы быйыл да юғары кимәлдә уҙҙы.\nреспублика “Урал батыр” эпосын яттан һөйләү конкурсы быйыл да юғары кимәлдә уҙҙы. Ул 27 июндән 30 июнгә тиклем барҙы. Был конкурс йыл һайын уҙғарылып, республикабыҙҙың йәш сәсәндәрен барлай, иленә хеҙмәт итерҙәй өмөтлө һүҙ оҫталарын асыҡлай. Бәйгенең I турына һәләтле 48 ҡатнашыусы килгәйне.\nКонкурс Бөрйән районының «Ағиҙел» ял һәм һауыҡтырыу лагерында уҙҙы. республика XХ “Урал батыр” эпосын яттан һөйләү йәш сәсәндәр бәйгеһендә беҙҙең районды Миләүшә Дусиева (фотола) уңышлы яҡланы һәм II урын алып ҡайтты. Миләүшә 8-се булып сығыш яһап, жюри ағзаларын үҙенә ҡарата алды. Эпостың 2007 юлын ятлағайны. Бынан тыш Миләүшә, ҡумыҙҙа һәм һорнайҙа ла уйнап, эпостан өҙөктө мөнәжәт итеп башҡарҙы. Шулай уҡ мәшһүр ҡомартҡының 13 юлын инглиз телендә лә оҫта һөйләне. Беҙҙең Миләүшәбеҙ хеҙмәттәре өсөн Мәғариф министрлығының Маҡтау ҡағыҙы һәм планшет менән бүләкләнде.\nКонкурстан тыш, лагерь хеҙмәткәрҙәре йәш сәсәндәрҙең ялын да күңелле итеп ойошторҙо. Тарихи ҡомартҡыбыҙ Шүлгәнташҡа экскурсия, Ағиҙел йыл-ғаһында һыу инеү, һәр кис концерт һәм дискотека бәйгене иҫтә ҡалырлыҡ итте. Киске концертта Миләүшә лә ҡатнашты. Ул “Бәхет өсөн” йыры менән сығыш яһаны. Йәш сәсәндәр бәйгеһенән күңел көрлөгө алып, киләһе йылға тағы ла ҡатнашыу теләге, дәрте менән беҙ ҡунаҡсыл Бөрйән ере менән хушлашып таралыштыҡ.


Мотлаҡ вакцинация ниндәй ваҡытта үтергә тейеш?\n14 Октябрь , 16:28\nБөгөн Башҡортостан юлдаш телевидениеһында республикала граждандарҙың айырым категорияларын мотлаҡ вакцинациялау мәсьәләләре буйынса брифинг булып үтте. Әгәр Роспотребнадзорҙың мотлаҡ вакцинация хаҡындағы ҡарары үтәлмәһә, ниндәй саралар күреләсәк? Ғөмүмән, был сараны ниндәй арала үткәреү мөһим? Ошо һәм башҡа һорауҙарға Роспотребнадзорҙың Башҡортостан буйынса идаралығы етәксеһе Анна Казак яуап бирҙе.\nБашҡортостандың баш санитар табибы ҡарарына ярашлы, мотлаҡ вакцинация хаҡындағы талап 60 йәште үткәндәргә, медицина ойошмалары хеҙмәткәрҙәренә, вахтасыларға, хоҡуҡ һаҡлау органдары хеҙмәткәрҙәренә һәм башҡа категория граждандарға ҡағыла. Уларҙың тулы исемлеге Роспотребнадзор сайтында баҫылды.\nАнна Казак эш биреүсе вакцинация графигын үҙе төҙөргә тейешлеген билдәләне. Әммә прививканың беренсе компонентын 18 ноябргә тиклем эшләтергә, вакцинацияны 2021 йылдың 18 декабренә хәтлем тамамларға кәрәк. Прививка яһатҡан хеҙмәткәрҙәр коллективтың 80 процентын тәшкил итергә тейеш.\n– 18 декабрҙән һуң мотлаҡ вакцинация хаҡындағы ҡарарҙың нисек ғәмәлгә ашырылыуына тикшереүҙәр башланасаҡ. Талаптар үтәлмәгән осраҡта, етәкселәргә ҡарата административ саралар күреләсәк, штраф санкциялары ла ҡаралған, – тип билдәләне Анна Казак.


Мәргәнлек ҡыуандыра. Ҡапҡасылар һағайта...\n21 Сентябрь 2010, 15:41\nХоккей буйынса КХЛ беренселеге башланып, дүрт-биш тур үтеүгә ҡайһы бер командалар үҙҙәренең сығышына һығымта яһап, миҙгел башының йоғонтоһона һылтанһа, Хабаровскиҙың «Амур»ы, күп уйлап тормай, бөтә ғәйепте баш тренерынан тапты. Улар эш төпкә китмәҫ борон әле үк баш тренерын алмаштырырға булды. Әлегә уларҙа кемдең «баш» икәне билдәһеҙ.\nҒөмүмән, быйылғы беренселек шайбалар яғынан бик һөҙөмтәле булмаҡсы. Әллә һөжүмселәр мәргәнлеген яҡшыртҡан, әллә ҡапҡалар «тишелгән»... Бәлки, һаҡсылар үҙ эшен онотҡандыр. Нисек кенә булмаһын, чемпионат бик ҡыҙыҡлы башланды. Беҙҙең «Салауат Юлаев» ул йәһәттән алдынғылыҡты бирмәй, тиһәк тә, яңылышмабыҙ. Яңыраҡ уҙған дүрт осрашыуҙа улар дәғүәсенең ҡапҡаһына 22 шайба индереп /уртаса бер уйынға 5,5 тура килә/, үҙ ҡапҡаһына 16 шайба үткәрткән. Шәпме? Шәп, тик ҡапҡасыларыбыҙ ғына күңелде ҡыра.\nБеренсе уйында «Трактор»ҙы 7:2 иҫәбенә пыран-заран килтергәс, Магнитогорскиҙың «Металлург»ын өҫтәмә ваҡытта ғына ота, «Барыҫ»тан буллит серияһында мәргәнерәк булып сыҡты һәм бына «Авангард» командаһына шул уҡ буллитта еңелде. Баш тренерыбыҙ Вячеслав Быков бында ғәйепте ҡапҡасыларына япмай, бөтә команданан күрә. Был дөрөҫ тә. Тик барыбер ҡапҡасынан да күп нәмә торалыр. Ул «тишек» ҡалдыра икән, тимәк, һөжүмселәргә икеләтә көс төшә. Ә инде улары уйнамаһа, эш харап... Шулай ҙа төшөнкөлөккә бирелергә урын юҡтыр әлегә. Алда уйындар бик күп. Моғайын, билдәле тренерҙарыбыҙ берәй сараһын күрер. Башҡа уйындарға ла туҡталып үтәйек. Бобров дивизионынан башлайыҡ. Унда әлегә «Динамо» лидер. СКА хоккейсылары икенсе урында килһә лә, алты осрашыуҙан һуң тик һигеҙ генә мәрәй туплаған. Был турҙа ла улар үҙендә «Торпедо»ға 2:3 иҫәбенә отолдо. «Спартак» эҙләнеү юлында.\nТарасов дивизионында Белоруссияның «Динамо»һы /12 мәрәй/ юғары урынға барып менгән. «Северсталь» һағайта. Улар – икенсе баҫҡыста. «Витязь» үҙенең амплуаһында – ни бары ике мәрәй яулаған.\nХарламов дивизионында «Металлург» /Магнитогорск/ /11 мәрәй/ алда килә. «Нефтехимик» менән «Аҡ барс» был юлы таблицала йәнәш атлай. Улар иҫәбендә һигеҙәр мәрәй һәм икенсе-өсөнсө урын. Аутсайдер – «Трактор» /2 мәрәй/.\nЧернышев дивизионында ҡаҙағстан егеттәре байраҡты үҙ ҡулына алмаҡсы. «Барыҫ» иҫәбендә – 10 мәрәй һәм беренсе урын. «Себер» – икенсе, «Авангард» менән «Салауат Юлаев», һигеҙешәр мәрәй яулап, өсөнсө-дүртенсе урынды бүлешә.\nБөгөн өфөләр үҙ майҙанында «Себер» хоккейсыларына ҡаршы һынау тотасаҡ.


Төйәгебеҙ тамыры – тарихта » Табын\nБелемде арттырыу һәм күтәреү маҡсатында ауыл хужалығы институтына уҡырға индем. Ләкин уҡыу йортоноң көндөҙгө бүлеген тамамларға насип булманы. Икенсе курста уҡып йөрөгәндә колхозсыларҙың делегацияһы ике тапҡыр Башҡортостан Өлкә комитетының беренсе секретары Зыя Нуриевҡа барып, мине тыуған колхозыма – Мәжит Ғафури исемендәге хужалыҡҡа етәксе итеп ҡайтарыуҙы һоранылар һәм миңә етәксе булып эш башларға, уҡыуҙы ситтән тороп тамамларға тура килде. Хужалыҡта 2540 гектар һөрөнтө ер майҙаны булды. Эшләгән осоромда һыйыр малдары һанын 2000 башҡа, сусҡалар – 1000-1100, һарыҡтар - 860 башҡа, аттар 346 башҡа еткерелде. Быларҙан тыш өс урында умарталыҡ, балыҡтар ебәрелгән 4 быуа булдырылды, 460 гектар ерҙә һуғарыу системаһы индерелде һәм башҡа бик күп эштәр башҡарылды. Колхозда 49 трактор, 32 машина, 24 иген комбайны һәм башҡа бик күп техника тупланды. Шуларҙың һөҙөмтәһендә һәм колхозсыларҙың тырышлығы менән иген культураларының гектар ҡеүәте 29 центнерға етте. Дәүләткә йылына 22 мең центнер иген, 32 мең центнер шәкәр сөгөлдөрө, 6 мең центнер картуф, 9 мең центнер һөт, 2 мең центнер ит һәм 32-33 центнер йөн һата инек. Бына шулай эшләргә тура килде. Теманан бер аҙ ситкәрәк тә киттем буғай. Шулай ҙа киләсәк быуын беҙ күргәнде белеп үҫһен тип күргән-кисергәндәремде аҡ ҡағыҙға төшөрөүем.\n1946 йыл. Бөйөк Ватан һуғышынан һуң тәүге тыныс йыл. Бөтә ил халҡы кеүек Ғафури районы хеҙмәтсәндәре лә ҙур рухи күтәренкелек менән эш башланылар. Һуғыш халыҡ хужалығына ҙур зыян килтергән ине. Колхоз-совхоздарҙың иҡтисади хәле бик ауыр, ил буйынса миллионлаған етем балалар һәм тол ҡатындар хәл-торошто тағы ла ҡатмарландыра төшә. Уларҙың тормош шарттарын яҡшыртыу, уҡытыу, һаулыҡтарын һаҡлау, емерелгән завод-фабрикаларҙы, бөлгөнлөккә төшкән ауыл хужалығын тергеҙеү бик күп көс һәм ныҡышмалылыҡ талап итә ине. Ғафури районы хеҙмәтсәндәре ил күргәнде күреп, ил кисергәнде кисерҙе. Илебеҙҙең һуғыш булып уҙған төбәктәренә мал йыйып ебәреүҙе, улай ғына ла түгел, был малдарҙы урынға тиклем үҙҙәре үк ҡыуып алып барыуҙы ойошторған саҡтар булды. Әммә совет халҡы төшөнкөлөккә бирелмәйенсә, ВКП(б) партияһы һәм бөйөк Сталин ҡушҡанын үтәргә һәр ваҡыт әҙер ине. Совет Хөкүмәте етәкселегендә илдә тиҙ арала емереклектәр бөтөрөлөргә тырышылды. Шуға ла, күптәр үкһеҙ етем ҡалһа ла, илдә хәйерселәр, берәҙәк етемдәр булманы. Ил етәкселеге етемдәр хаҡында атайҙарҙа хәстәрлек күрҙе. Үкһеҙ етемдәр өсөн балалар йорттары булдырылды. Беҙҙең Оло Үтәш ете йыллыҡ мәктәбе эргәһендә лә балалар йорто ойошторолдо һәм уның директоры булып отставкалағы хәрби офицер Хәмит Хәнипов эшләне. Атайһыҙ ҡалған, әммә әсәләре иҫән булған балаларға Хөкүмәт пособие түләне, кейем-һалым менән дә ныҡлы ярҙам итте. Шулай уҡ һуғыштан ғәрипләнеп ҡайтыусыларға, хәрби орден менән наградланыусыларға (һәр бер орден өсөн айырым хаҡ) ай һайын аҡса түләнде.\nҺуғыштан һуң беренсе тыныс йылда СССР Юғары Советына һайлауҙарға әҙерлек башланды һәм уны яҡшы һөҙөмтәләр менән ҡаршылау өсөн социалистик ярыш киң йәйелдерелде. Ошо уңайҙан районда, 20 февралдә ауыл хужалығы алдынғыларының район слеты уҙғарыла. Унда ауыл хужалығы алдынғыларынан тыш партия һәм совет хеҙмәткәрҙәре, комсомол етәкселәре, барлығы 439 кеше ҡатнаша. Көн тәртибендә "1945 ауыл хужалығы йылы йомғаҡтары һәм 1946 йылға бурыстар” мәсьәләһе ҡарала. Слетты райком секретары Бричкин аса. Төп доклад менән ВКП(б) райкомының 1-се секретары Гәрәев сығыш яһай. 1945 йылда район хужалыҡтары 28 мең гектар майҙанда ауыл хужалығы культуралары, шул иҫәптән 25 мең гектар майҙанда иген һәм ҡуҙаҡлы культуралар үҫтереп ала. Ул саҡта районда эшкә һәләтле һәр кеше иҫәбенә 2,53 гектар ер майҙаны тура килгән. Техниканың бик аҙ булып, күпселек эштең ат, үгеҙ, һыйыр егеп башҡарылғанын иҫәпкә алғанда был бик ҙур нагрузка була. Шулай булыуға ҡарамаҫтан, дәүләткә иген һатыу планы 126 процентҡа үтәлә. Район пландан тыш 2800 центнер иген һатып, социа-листик йөкләмәне арттырып үтәй. Малсылыҡ, ҡошсолоҡ, умартасылыҡ тармаҡтарында ла уңыштар юҡ түгел. Шул уҡ ваҡытта слетта етешһеҙлектәр хаҡында ла әйтеп үтелә. Мәҫәлән, "Украинец” колхозы 208 гектар майҙанда иген сәсә. Колхоз дәүләттән 117 центнер орлоҡ ссудаһы алған була. Колхоз рәйесе Петрухиндың ғәмһеҙлеге арҡаһында 83 гектар майҙандағы иген һуғылмай ҡала. Был колхоз гектарынан ни бары 3,3 центнер ғына уңыш йыйып ала. Колхоз 2339 центнер иген юғалта. Бындай вайымһыҙлығы өсөн Петрухин эшенән бушатыла һәм яуаплылыҡҡа тарттырыла. "Киров” колхозында 146 гектар, "Чкалов” колхозында – 129, "Йондоҙ” колхозында 58 гектар игенде ҡар аҫтында ҡалдыралар. 1945 йылда район буйынса малсылыҡ йөкләмәләре үтәлмәй. Слетта Маҡар ра-йоны колхозсыларының социалистик ярышта еңеүсе булып, беҙҙең районды артта ҡалдырыуҙары хаҡында ла әйтелә. Район Советы рәйесе урынбаҫары Зөбәйҙуллин үҙ сығышында Маҡар районының күрһәткестәре һәр йәһәттән дә өҫтөн булыуын, сәсеүгә әҙерлек эштәрендә лә уларҙан ҡалышыуыбыҙҙы әйтеп уҙа.\n(Дауамы. Башы 25-26, 31-32, 34-35, 37-38,\n40-41,43-44,46-47, 55-56, 58-59, 61-62, 64-65,\n73-74, 76-77, 79-80, 82-83, 85-86, 88-89, 94-95-се һандарҙа).


Шунда Нимә Авторлыҡ Хоҡуҡтарын Яҡлау. АҠШ авторлыҡ хоҡуғын теркәү бюроһы - Бөтә донъя юристар! Интернет-кафе адвокат менән юридик.\nШунда Нимә Авторлыҡ Хоҡуҡтарын Яҡлау. АҠШ авторлыҡ хоҡуғын теркәү бюроһы\nһынлы сәнғәт тауарҙарын һаҡлана\nАвторлыҡ хоҡуғы, форма интеллектуаль милек хоҡуҡтарын яҡлаусы үҙенсәлекле автор эште, шул иҫәптән әҙәби, драма, музыкаль һәм әҙәби әҫәрҙәр, шиғыр кеүек, романдар, фильмдар, йыр, архитектура һәм компьютер программаһыАвторлыҡ хоҡуҡтарын яҡлау факт түгел, идеялары, методтары һәм операция системаһы, уның яҡлаусыһы ла мөмкин, был нәмәне нисек белдерҙе. циркуляр 1, мәҡәләләр авторы, сайты барлыҡҡа килде, авторлыҡ хоҡуғын яҡлай ала. Был хеҙмәтте үҙ эсенә ала, сәнғәт әҫәрҙәре, фотоһүрәттәре һәм авторлыҡ хоҡуҡтарын яҡлау башҡа формалары авторы. Эсендә хоҡуҡтарҙы теркәү тәртибе веб-сайтта интернет селтәрендә табырға мөмкин. (ICANN), коммерцияға ҡарамаған ойошмалар, ул домен исеме өсөн яуаплылыҡты үҙ өҫтөнә ала, идара итеү системаһы, аккредитация домен исемен регистр аша идара тәғәйенләнгән. Авторлыҡ хоҡуҡтарын яҡлай ингредиенттар күсереү тураһындағы закон ябай түгел. Әммә, әгәр һүҙ йәки формула рецепт формаһы йәки әҙәби оҙатып маршрут аңлатыу мөһим, кулинар рецептар йыйып бара, йәки ваҡыты буласаҡ китап, автор хоҡуҡтарын яҡлау өсөн нигеҙ була ала. Иғтибар, йәшерен өсөн ингредиенттарҙы рецептһыҙ әгәр сездә бар, улар һеҙ түгел, теләгән булыуы асыҡлана, теркәү өсөн үҙ рецептымды һеҙ булырға тейеш түгел, сөнки гражданлыҡ хәле акттарын яҙыу депозит һәм өҫтәмә дана. Авторлыҡ хоҡуҡтарын яҡлау күреү түгел, исемен, атамаһын, ҡыҫҡа фраза йәки шиғ. Был осраҡта ҡайһы бер әйберҙең сифаты һаҡларға мөмкин булған тауар билдәһе. Хакимиәте менән элемтәгә керергә, өсөн өҫтәмә мәғлүмәт алыу. Әммә авторлыҡ хоҡуҡтарын яҡлау өсөн логос сәнғәт әҫәре булыу мөмкинме, ашхана бар ул етерлек. Ҡайһы бер осраҡта, шулай уҡ логотип сифат билдәһе булырға мөмкин. Авторлыҡ хоҡуҡтарын һаҡлау идеяларға, концепцияларға, методтар системаһын үтәргә йәки ни ҙә булһа. Һеҙ һүрәттә йәки яҙма рәүешендә һүрәтләй автор үҙ хоҡуҡтарын һәм үҙ фекерен белдерҙе, кәрәк, тик исегездә тотоғоз, был автор хоҡуҡтарын яҡлау идеяһы үҙенән-үҙе түгел, сәнғәт әҫәрҙәренә яҙма йәки үҙеңдеке тип күрһәтергә.\nБыл осраҡта һеҙгә билдәле ваҡыт дауамында көндәлек ғына авторлыҡ хоҡуғын теркәү, хоҡуҡтарҙы белергә әгәр һеҙ эштәре, мәҫәлән, васыят буйынса мираҫ буйынса йәки.\nАвторлыҡ хоҡуҡтары-йәки был әҫәрҙең авторы йәки авторҙары хоҡуғы вариҫтары эйәһе түгел, шул, кем үҙе белә йәки физик эш булған. 1 циркуляр, авторлыҡ хоҡуҡтарын яҡлау тураһында закондарҙың күҙәтелеүен түгел. Әммә авторлыҡ хоҡуҡтарын яҡлау булып һеҙ фотола (йәки башҡа һүрәттәр) прицеливание һеҙ Элвис. Файлға авторлыҡ хоҡуғына дәғүә итә, улар һеҙгә интернет ярҙамға киләсәк. Бер кем дә фото ҡулланырға мөмкин прицеливание законлы рәүештә һеҙгә, кем булһа ла-үҙ үҙенә прицельно фотоһүрәттәр бирергә мөмкин буласаҡ. Оригиналь фотоһүрәттәр авторлыҡ хоҡуҡтарын яҡлау түгел, ә төшөрөлгән объекттарҙы. 1990 йылдың 1 декабрендә архитектура әҫәрҙәре автор хоҡуғы һаҡланған әйбере була. Авторлыҡ хоҡуҡтары тураһында закон билдәләгән"архитектура эшмәкәрлеге","теләһә ҡайһы бинаны проектлауҙы матди сағылыш хасил булып, шул иҫәптән бинаны йәки архитектура планы һыҙып". Авторлыҡ-хоҡуҡи һаҡлау, теләһә ниндәй эштәр архитектура тарала, йә һуң, 1990 йылдың 1 декабрендә булдырылды.\nБынан тыш, ниндәй ҙә булһа архитектура әҫәрҙәре, уларҙың был верный булып йәки дата план һәм һыҙмаһын төҙөргә һәм тормошҡа ашырыу буйынса невыстраивать 2002 йылдың 31 декабрендә, яҡлауға хоҡуғыбыҙ буласаҡ.\nАрхитектура проекттары, бина ашырыла, 1990 йылдың 1 декабренә тиклем төҙөлгән, авторлыҡ хоҡуҡтарын яҡларға тейеш түгел. Был йәһәттән аңламаусанлыҡ күп булды. Авторлыҡ хоҡуҡтарын һаҡлау исеме юҡ. Әҫәрҙәрен нәшер итер, бәлки, йондоҙ кеүек реестры күләме текст йәки эшкә авторлыҡ хоҡуғына дәғүә итеү китабын теркәлгән, реестры йөкмәтелгән йондоҙ исеме бар, һәм, бәлки, мәғлүмәт йыйып, теркәп һәр яҡлап өсөн айырым исем түгел, әммә был йондоҙ продлить, уны телгә алына.\nБыл эшкә авторлыҡ хоҡуҡтары теркәлгән һаны ниндәй исем биргән йондоҙ-йондоҙ исеменән ниндәй ҙә булһа дәүләт йәки рәсми статусы буйынса, томға ингән.\nҺәм авторлыҡ хоҡуҡтарын яҡлау тураһында өҫтәмә мәғлүмәт алыу өсөн ҡара исемен.\nТигән почтовые бурысы


Һыуыҡ... Өшөтә-ә! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Һыуыҡ... Өшөтә-ә!\nҺыуыҡ... Өшөтә-ә! 29.01.2014 // Йәмғиәт / Ғәҙәттән тыш хәл\nҠыш, ниһайәт, ысын холҡон күрһәтте: сатлама һыуыҡтары менән “сыбыҡлай” бирә. “Башгидромет” үҙәгенән хәбәр итеүҙәренсә, һалҡын температура февраль баштарына ҡәҙәр һаҡланасаҡ.\nСатлама һыуыҡ, әлбиттә, берәүгә лә йоғонто яһамай ҡалмай. Ҡалаларҙа, мәҫәлән, күптәр иртәнсәк мәлендә эшкә сығып китә алмай йонсой: автомобилде ҡабыҙыу байтаҡ ваҡытты ала. Бындай проблема йәмәғәт транспортын да урап үтмәй. Ә инде тышта эшләгәндәргә, айырыуса төҙөүселәргә, “ҡайыш”тың иң әсе ере эләгә.\nМәғариф учреждениелары, балалар иһә — хәстәрлек үҙәгендә. Башҡортостан Мәғариф министрлығының дөйөм белем биреү бүлеге етәксеһе Рәмилә Ишемғолованың әйтеүенсә, муниципалитеттарға 9 ғинуарҙа уҡ мәғариф министры урынбаҫары В.В. Аристархов исеменән хат ебәрелгән. Унда, “Халыҡтың Санитария-эпидемиология именлеге тураһында”ғы Федераль закондың 28-се, 29-сы статьяларына ярашлы, балаларҙы һәм үҫмерҙәрҙе, һалҡын тейеүҙән киҫәтеү маҡсатында, дәрестәрҙән ниндәй һауа температураһында азат итеү мөмкинлеге хаҡында хәбәр ителә (был хаҡта гәзитебеҙҙең үткән һанында әйтеп үткәйнек). Мәғлүмәт менән министрлыҡтың рәсми сайтында ла танышырға мөмкин (Интернеттағы адресы — morb.ru).\nШул уҡ ваҡытта, СанПин талаптарына ярашлы, дөйөм белем биреү учреждениелары етәкселәре мәктәптә температураны контролдә тоторға бурыслы.\nРәмзә ЯМАЛОВ, Илеш районы хакимиәтенең мәғариф идаралығы етәксеһе:\n— Районда балаларҙы һалҡындан киҫәтеү буйынса эш йыл дауамында алып барыла. Сыныҡтырыу күнекмәләре уҙғарыуға, спортҡа ҙур иғтибар бүләбеҙ. Республика Мәғариф министрлығының уҡыусыларҙы ниндәй һауа температураһында мәктәпкә ебәрмәү мөмкинлеге хаҡындағы хаты һәр мәктәпкә таратылды. Бала уҡырға барамы-юҡмы — уныһын ата-әсә үҙе хәл итә. Килә икән, уҡытыусылар дәрес бирергә әҙер, мәктәптәр йылы.\nҒөмүмән, беҙҙең илештәр һалҡындан ҡурҡа торғандарҙан түгел. Мәҫәлән, ике көн элек Ҡарабаш ауылына барғайным. Тышта — 30 градус һыуыҡ, ә малайҙар тирләп-бешеп хоккей уйнай! Заманында ҡаты һөжүмдәрҙе кире ҡаҡҡан халҡыбыҙ бындай ғына һалҡындарға бирешеп тормаҫ!\nЭльвира ТӨХВӘТУЛЛИНА, Рәсәй Ғәҙәттән тыш хәлдәр министрлығының Башҡортостан буйынса баш идаралығындағы матбуғат хеҙмәткәре:\n– 2 февралгә ҡәҙәр көндәрҙең һалҡынайтыуы көтөлә. Һауа температураһының көндөҙ урыны менән – 27-30, төндә иһә 35-40 градусҡа етеүе ихтимал. Бындай һыуыҡта йылы менән тәьмин итеү системаларының көсөргәнешле эшләүе йә боҙолоуы арҡаһында янғындар сығыуы ихтимал. Һалҡындарҙа кешеләрҙең өшөү осраҡтары ла йышая торған.\nШуға ла был осорҙа урамға артыҡ йыш сығыу кәңәш ителмәй, балаларҙы ла йортта ҡалдырыу яҡшыраҡ. Тышҡа сыҡҡанда ҡайнар сәй йә кофе эсергә, ҡалын итеп кейенергә тырышығыҙ. Иҫерткес эсемлектәр ҡулланыу күңелһеҙ эҙемтәләргә килтереүе бар, шуға күрә уларҙан тыйылыу яҡшыраҡ булыр. Һыуыҡтан йылыға ингәндә, ҡабаланып ҡайнар сәй эсмәгеҙ, душ инмәгеҙ. Һауа температураһының ҡапыл үҙгәреүе йөрәк-тамыр системаһына баҫымды көсәйтә, бының эҙемтәһе нисек булырын фаразлауы ауыр. Организм 20 – 30 минут дауамында бүлмә температураһына өйрәнергә тейеш.\nЯнғын сыҡмаһын өсөн сифатһыҙ йылытҡыстарҙан баш тартығыҙ, уларҙы һәм мейесте ҡарауһыҙ ҡалдыра күрмәгеҙ. Кисектергеһеҙ ярҙам талап ителгәндә кеҫә телефонынан 112 һанына шылтыратығыҙ. Шылтыратыу өсөн аҡса кәрәкмәй — бушлай.


Ҡаһым түрә | Әбйәлил - Абзелил\nӘбйәлил - Абзелил > тарих, риүәйәттәр, легендалар > Ҡаһым түрә\n« Икенсе әрме\nХәҙистәрҙә ахырызаман билдәләре »\nКүҙ асып йомғансы йыһан ғәскәр йыйылған. Йыйылышып, һуғышырға тип, юлға сыҡҡандар. Башлыҡ итеп Ҡаһым түрәне һайлағандар. Ашамағандар, эсмәгәндәр, ун көн, ун төн киткәндәр.\nМәскәүгә барып еткәндәр. Башҡорт халҡын күреү менән Наполеон Мәскәүгә ут төрткән дә ғәскәрен алып ҡаса башлаған. Быны күргәс, Ҡаһым түрә батырланып киткән. Наполеондың артынан баҫтыра башлаған. Ун көн, ун төн баҫтырған. Наполеон ғәскәрен һуҡтырып, рус батшаһы еренән сығарып ташлағандар. Шунан һуң Ҡаһым түрә алдына ҡараған, артына ҡараған, сит батша еренә инергә баҙнат итмәгән. Ғәскәрен эйәртеп, кире Мәскәүгә килгән. Килһә, Александр батша, дошмандар китте инде, тип иркенләп, йәйрәп тәхетенә ултырып алған, ти. Ҡаһым түрә бының былай ултырыуына риза булмаған: «Йә, ниңә былай вайымһыҙ ултыра ҡалдығыҙ, батша хәҙрәт, ул мәлғүн француздарҙы былай ғына ҡалдырып ҡуймайыҡ. Үҙҙәренең ҡылыҡтарын үҙҙәренә күрһәтәйек. Улар Мәскәүҙе алһалар, беҙ Парижды барып алайыҡ. Миңә сит батша еренә сығырға рөхсәт бирһәгеҙ, мин ғәскәрем менән китәм», — тигән. Батша бик оҙаҡ уйлаған да әйткән: «Рөхсәт бирәм, әйҙә, барығыҙ!» — тигән. Тәүҙә башҡорттар киткәндәр. Улар артынан татарҙар киткәндәр. Башҡорттар Мәскәүҙән сыҡҡанда: «Һай, илкәйем, нәҙек билкәйем» тигән көйгә йырлап сығып киткәндәр.\nПәлүән башҡорт халҡын дан итеп,\nБатша хәҙрәт алды ла ҡаршы на,\nҺай, илкәйем, нәҙек билкәйем.\nАтабыҙҙан ҡалғаң уҡ-һаҙаҡты\nЯуҙырайыҡ дошман башына,\nУрал тауы, һиңә васыятым,\nОшо һайбарҙанған батырҙар,\nФранцуздарҙан кире ҡайталмаһа,\nБеҙҙең үсте кемдәр алырҙар?\nШулай йырлап баралар икән, ти, Урал тауы уларға яуап биргән, ти. Уралдың әйткәне:\nӘй, балалар, юҡҡа ҡайғырмағыҙ,\nТәрбиәсе инәң барында;\nФранцуздан бер ҙә хәүефләнмәй,\nҠыуып, бөтөрөп ҡайтып барың да.\nТәрбиәсе инәң барыңда\nБер батырға меңде тыуҙырыр;\nӘгәр дошман һеҙҙе еңеп ҡалһа,\nУрал инәң донъя туҙҙырыр.\nИшетмәйҙәрме икән сит илдәрҙә\nУралтауҙың йәйелеп ятҡанын,\nНиндәй яуға ҡаршы барһалар ҙа,\nУралдан шул яуапты алғас, былар батырланып тағы ла алға киткәндәр. Быларға Австрия тигән батшалыҡтан үтергә тура килгән. Австрия халҡы быларҙы күреп: «Һеҙ ниндәй халыҡ?»— тип һорағандар. Былар: «Беҙ башҡорттар», — тигәндәр. Австрия халҡы башҡорт тигән халыҡты электән белә икән. «Ә, теге йылҡы ите ашай торғандар икән», — тигәндәр. Шунан һуң башҡорттар Күбәләк-Тиләүҙең бер Ғариф исемле батырын нуҡталап килтереп, Австрия халҡына күрһәткәндәр. Нукталанған кешене күргәс, улар бик ғәжәп иткәндәр.\nАвстрия ерен үтеп, егеттәр әлеге француз еренә килеп еткәндәр. Улар башҡорттарҙан әжәл көтөп торалар икән. Быларҙы күргәс, француз ғәскәре тырым-тыраҡай ҡаса башлаған. Башҡорттар дошмандың ҡасҡанын күреп, ғәйрәтләнеп киткәндәр ҙә: «Ҡайҙа Париж!» — тип арттарынан ҡыуа башлағандар. Бер заман Парижға барып еткәндәр. Барып етһәләр, ни күҙҙәре менән күрһендәр, Париж ҡалаһы ҡоймалар менән уратылып алынған, ти. Наполеондың бөтә ғәскәре шунда инеп бикләнгән, ти. Ҡойманың мылтыҡ ҡуйып ата торған тишектәре бар икән, ти. Француздар шул тишектәрҙән генә мылтыҡ менән атып яталар, ти. Шунан һуң Ҡаһым түрә: «Мылтыҡҡа мылтыҡ!» — тип урыҫ ғәскәрҙәренең алға сығыуын һораған. Урыҫ ғәскәрҙәре бер көн, бер төн мылтыҡтан атҡандар. Ә башҡорттар һаҙаҡ уҡтарын һауаға сорғой башлағандар, һауаға атылған уҡтар кире әйләнеп, ҡойма артында боҫоп ултырған француздарға төшөп ҡаҙала башлаған. Мылтыҡтан атылған пуляларҙы, һауанан себен шикелле яуып торған уҡтарҙы күргәс, француздар түҙә алмағандар: «Был ни хәл?» — тип, ҡойма янынан ҡаса башлағандар. Уларҙың ҡасҡанын күреп, беҙҙең ғәскәрҙәр сабышын ҡапҡа эргәһенә килгәндәр. Инеп китәбеҙ тиһәләр, ҡапҡа бикле икән. Нисек инәбеҙ инде, тип торғанда, әлеге нуҡталап йөрөтөлә торған Ғариф батыр алға сығып: «Туҡтағыҙ, мин ҡойманы аша төшөп ҡарайым», — тигән дә, ҡойма башына менеп киткән. Менеп ҡараһа, ҡапҡа йоҙаҡлы икән. Ғариф батыр йоҙаҡты ҡылыс менән сабып онтаған да ҡапҡаны асып ебәргән. Шул ыңғайға беҙҙең бөтә ғәскәрҙәр бәреп ҡапҡанан инеп киткәндәр. Париж ҡалаһының бөтә урамдарын ҡаплап алғандар.\nБеҙҙекеләр Парижды алып, батшаһын баш һалдырғас, унда бер нисә көн байрам иткәндәр. Унан һуң Александр батша әйткән: «Әйҙәгеҙ, Мәскәүгә ҡайтабыҙ, шунда барығыҙға ла бүләк бирермен», — тигән. Бөтә ғәскәрҙәр эркелеп Мәскәүгә ҡайтып киткәндәр. Ҡайтҡан саҡта юлда башҡорттар ошо йырҙы йырлағандар:\nУрал тауҡайҙары сағыллы,\nУрал тауы беҙҙе лә һағынды;\nБөгөн үлһәбеҙ ҙә үкенмәйбеҙ,\nДошман еңелеп, маҡсат табылды,\nБөтә ғәскәрҙәр Мәскәүгә йыйылғас, Александр батша һуғышта ирлек күрһәткән кешеләрҙе үҙ эргәһенә саҡырып алған. «Йә, батырлығығыҙ өсөн ни һорайһығыҙ?» — тигән. Башҡа халыҡтың батырҙары мал, миҙал, түрәлек һорағандар. Батша уларға һорағандарын биргән. Шунан һуң башҡорттарҙан һораған: «Һеҙ бик күп батырлыҡ күрһәттегеҙ, йә, һеҙгә ни кәрәк?» — тигән. Ҡаһым түрә уға шулай тип яуап биргән: «Беҙ ярҙамға ғына килдек. Бер нәмә лә һорамайбыҙ», — тигән. Батша Ҡаһым түрәнең был яуабына көлгән дә бик оҙаҡ уйланып торған. «Мин һеҙҙең теләгегеҙҙе ишетмәнем. Улай булһа, теләгән тиклем ер бирәм. Ҡаһым түрә, мин һине генерал-майор итәм. Сәйфетдин, Мортаза, Насир тигән батырҙарыңды есаул итәм, Әбүбәкер, Ярулла тигән батырҙарыңа хорунжийлыҡ бирәм», — тигән.\nБашҡорттар үҙ ерҙәренә, Уралға, ҡайтып киткәндәр.\nЭта запись написана автором Назир Сабитов, 09.07.2017 в 01:54, и размещена в категории тарих, риүәйәттәр, легендалар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.\nАҡъял батыр (әкиәт) - 6 498 views


Бөрөнөң йәш гвардиясылары «Өс быуын китаптары» акцияһын үткәрҙе // Йәмғиәт | новости башинформ.рф\nБөрөнөң йәш гвардиясылары «Өс быуын китаптары» акцияһын үткәрҙе\n9:53, 31 мая 2013 Йәмғиәт\nЙәйге каникулдар алдынан кесе йома, 30 майҙа, Бөрөнөң йәш гвардиясылары ҡала мәктәптәренең береһендә «Өс быуын китаптары» акцияһын үткәрҙе, тип хәбәр итә ER.RU. Сара «Китаптар — балаларға» төбәк проекты сиктәрендә ойошторолдо.\nУҡыусылар менән осрашыуға шағирҙар, атҡаҙанған уҡытыусылар, хеҙмәт ветерандары килде. Уларҙың барыһы ла уҡыусыларға үҙҙәренең тәүге китаптары тураһында һөйләне.\n— Китаптар ярҙамында төрлө илдәрҙә булдыҡ, уларҙың тарихы, мәҙәниәте, халыҡтары тураһында белдек, — тип билдләне акцияла ҡатнашыусылар.\nСаҡырылған ҡунаҡтар һүҙҙәренсә, улар олоғайғас та китаптарҙан айырылмай. Китап уларҙың иң яҡын дуҫына әйләнгән.\n— Китап уҡыған саҡта, яратҡан геройҙарыма оҡшарға тырышам һәм оҙаҡ ваҡыт китапта тасуирланған ваҡиғалар шауҡымында йөрөйөм, сөнки яратҡан геройҙарым минең өсөн һәр саҡ өлгө булып тора, — тип һөйләне 6-сы синыф уҡыусыһы.\n«Берҙәм Рәсәйҙең Йәш Гвардияһы»ның Бөрөләге бүлексәһе етәксеһе урынбаҫары Надежда Әхмәтова билдәләүенсә, бөгөнгө көндә китап уҡыуҙың ни тиклем мөһим булыуын, китаптарҙың ниндәй әһәмиәткә эйә булыуын күрһәтеү акцияның төп маҡсаты булып тора.\nТеги: партия проекттары,«китаптар - балаларға»


Республикала һайлауҙар тураһындағы законға үҙгәрештәр индерелә | ГТРК «Башкортостан» — Новости Уфы и РБ\n17 апреля 2019 — 11:58 ГТРК «Башкортостан»\nУларҙың береһе Башҡортостан Республикаһы башлығын һайлауға бәйле. Хәҙер, был вазифаға үҙ кандидатын күрһәткән фирҡәләр тауыш биреү кампанияһын финанслау өсөн тотоноласаҡ 200 миллион һумлыҡ фондты үҙҙәре тулыландыра ала. Тағы ла бер үҙгәреш тауыш биреү участкалары эшенә ҡағыла. Хәҙер улар иртәнге һигеҙҙән киске һигеҙгә тиклем түгел, ә иртәнге етенән киске туғыҙға тиклем асыҡ буласаҡ. Ҡағиҙәләр закон менән дә нығытыла. Ошо туралағы ҡанун Дәүләт Йыйылыш-Ҡоролтай депутаттарының апрель аҙағына тәғәйенләнгән ултырышында раҫланыр, тип көтөләа. Парламент спикеры Константин Толкачев әйтеүенсә, яңы эш теҙмәһе электоратты ошондай кампанияларға йәлеп итеүҙең бер юлы. Икенсенән, тауыш биреү хоҡуғына эйә булғандар гражданлыҡ хоҡуғын үтәй аласаҡ. Тимәк, 8-се сентябрҙә Башҡортостандың тауыш биреү участкалары 14 сәғәт дауамында эшләй.


Фатима Мостафина исемендәге 20-се башҡорт гимназияһы гөрләп торҙо. «Йәншишмә»гә яҙылыусы синыфтар араһында «Аҙна һайын – отош» уйыны үтте! Бүләк тә шәп. 12 әйберҙән торған бик матур сәй сервизы. Кемдәр отор икән уны?\nБына уйын башланып та китте. Йәрәбәне III «Б» синыфынан Байрас Бикбаев тартып сығарҙы. V «В»ларҙы ҡотлайбыҙ. Бүләк – уларға! Хәҙер төрлө байрамдар үткәргәндә, осрашыуға ҡунаҡтар саҡырғанда «Йәншишмә»не иҫләй-иҫләй ошо сынаяҡтар менән сәй эсерҙәр инде.\nБүләкте Айтуған Абҙаҡов (һүрәттә) сығып алды.\nҠәҙерле дуҫтар, һеҙ ҙә уйындан ситтә ҡалмағыҙ. Йыйылып, синыфығыҙға бер генә дана «Йәншишмә» яҙҙырһағыҙ ҙа, уйында ҡатнаша алаһығыҙ бит.\nЯрты йылға яҙылыу хаҡы – 477 һум 54 тин.\nПарад ҡарарға барабыҙ »


Алтын — ерҙән, ғалим илдән сыға » Башҡортостан гәзите\nАлтын — ерҙән, ғалим илдән сыға\n31-05-2012, 03:53 // Йәмғиәт // Баҫып сығарырға\nӨфөнөң Зәки Вәлиди урамында урынлашҡан Башҡорт дәүләт университетының төп бинаһына барып ингәс, уң яҡҡараҡ боролоп бер ни тиклем атлағас, “Беренсе проректор, профессор Ғәлимов Б.С.” тигән ишектәге яҙманы бик күптәр хәтерләйҙер. Мин дә ауылдашымдың хәл-әхүәлен белергә тип тиҫтә йылдар элек йыш ҡына инеп сыға торғайным. Кемдәр генә кермәй уның бүлмәһенә. Шулай булмай, бындағы бөтә уҡыу-уҡытыу барышы, көндәлек ағымдағы эштәр Баязит атҡарған вазифаға килеп тоташа бит. Ә бының ниндәй күләмдә, ваҡыт, башҡарылған хеҙмәт йәһәтенән ниндәй көсөргәнешле булыуын 2004 йылда Баязиттың үҙенән һорашып яҙып алғайным.\n“Бөгөн университетта 20 меңдән ашыу студент белем ала, — тине ул. — Барлығы бер меңгә яҡын уҡытыусы эшләй. Шуларҙың 150-һе фән докторы, 460-тан ашыуы фән кандидаты исемен йөрөтә, 680 аспирант бар. Юғары уҡыу йортоноң составына 13 факультет, Хоҡуҡ институты, Башҡортостан эшҡыуарҙарының комплекслы хәүефһеҙлеге академияһы, Сибай, Стәрлетамаҡ, Нефтекама, Учалы ҡалаларындағы филиалдар инә. 52 һөнәр буйынса белгестәр әҙерләнә. Йыл һайын бюджет нигеҙендә һәм түләүле бүлектәргә яҡынса 2 мең тирәһе абитуриент ҡабул ителә. Университеттың абруйы, рейтингы юғары. Бында уҡырға килеүселәр бер ваҡытта ла кәмемәй. Йыл һайын бер урынға уртаса алғанда 4-5 кеше дәғүә итә, ә инде ҡайһы бер факультеттарҙа хатта 10-12-гә барып етә...”\nУниверситеттың беренсе проректоры Баязит Сабирйән улы һәр саҡ ошо процестың уртаһында булды. Ана шуға ла уның бүлмәһенән халыҡ өҙөлмәне. Хатта ул ҡайһы бер осорҙа ҡорт һырып алған умартаны хәтерләтеп ҡуя. Баязит ултырған урынды ул саҡта “демократик бүлмә” тип тә атап булыр ине. Сөнки уға бер саҡта ла түрәлек, дәрәжәлек сире ҡағылманы. Хеҙмәтен төрлө ҡағиҙәләргә, формализмға нигеҙләнгән тәртипкә буйһондороп эшләмәне.\nБаязит Ғәлимовтың киң билдәле ғалим-философ, һәләтле етәксе-ойоштороусы булып китеүе хаҡында һөйләгәндә уның тормошон, ғилми үҫешенең ҡайһы бер баҫҡыстарын нығыраҡ асыҡлау-аңлау өсөн биографияһына тағы ла туҡталып үтеү кәрәктер.\nБеҙ уҡыған осорҙа Кинйәбулат ауылында бары башланғыс мәктәп ине. Ете класты алты саҡрым алыҫлыҡтағы Байғужа ауылына йәйәү йөрөп уҡып бөтөрҙөк. Минән бер генә класҡа һуңыраҡ һабаҡ алған Баязит мәктәптең өлгөлө уҡыусыһы булды. Беҙ икебеҙ ҙә, бер-беребеҙгә белдермәһәк тә, шиғыр яҙыу менән мауыға инек. Һәр фәнде еңел үҙләштергән һәләтле егеттән шағир сығыр, әҙәбиәтсе булыр тип өмөтләнде уҡытыусылар. Әммә күрше ауыл мәктәбен тамамлағас, Баязит мин инде уҡып йөрөгән Ишембай ҡалаһының 3-сө мәктәбенә (хәҙер Зәки Вәлиди исемендәге 2-се гимназия) килеп, гуманитар йүнәлештән теүәл фәндәргә табан ҡырҡа үҙгәреш яһаны. Сәбәпһеҙ түгел, әлбиттә. Бында балаларға, үҙ һөнәренә ғашиҡ, белемле һәм тәжрибәле уҡытыусылар эшләй ине. Шуларҙың береһе Урал Абдулла улы Әбүшахмин булды. Ул уҡытҡан физика фәненә Баязит шул тиклем бирелде, урта мәктәпте миҙалға тамамлап, бер йыл колхозда эшләгәс, БДУ-ның физика-математика факультетына уҡырға инде.\nИмтихандарҙы уңышлы тапшырып, бында һәйбәт уҡып йөрөһә лә, шиғри күңелле егет философияға тартыла башлай. Индивидуаль план буйынса әҙерләнергә мөмкинлектән файҙаланып, бер факультетта уҡып йөрөгән килеш, философия факультетының программаһын үҙаллы үҙләштереп, юғары уҡыу йортон тамамлағанда ”Тәбиғи фәндәрҙең философик мәсьәләләре. Симметрия” тигән темаға диплом эше яҙа. Артабан аспирантурала белем алыуын дауам итә. Шул уҡ төшөнсәнең тармағы, әммә ҡапма-ҡаршы яғы — ”Ассиметрияның танып-белеүҙәге роле” исемле темаға билдәле ғалим Т.Ғ. Солтанғужин етәкселегендә кандидатлыҡ диссертацияһы әҙерләй. Ошо төшөнсәләр буйынса яҡшы белгес, Мәскәү педагогия институты уҡытыусыһы Владимир Гетт, Мәскәү дәүләт университетының физика һәм философия факультеттарын тамамлаған талантлы яҡташыбыҙ Энгельс Чудинов ярҙамында Мәскәү педагогия институтында кандидатлыҡ диссертацияһын уңышлы яҡлай. Баязиттың фәнни хеҙмәтендәге фекере ҡыҙыҡлы ла, бер ни тиклем бәхәсле лә була. Артабан ул, ошо теманы киңәйтеберәк докторлыҡ диссертацияһы яҙып, уны ла уңышлы яҡлай. Тәбиғәттең фәнни күренештәре нигеҙендә үҫеш принциптарын гносеология аша аңлатыуы ғалимдың башта уҡ дөрөҫ йүнәлештә барыуын, ул күтәргән идеалдарҙың нигеҙле, төплө, шул уҡ ваҡытта күп яҡлы булыуын раҫлай. Был философия фәненең күп йүнәлешле булыуын раҫлай. Баязит Ғәлимов киң билдәле ғалим А.С. Селиванов менән берлектә студенттар һәм был өлкәлә эшләүсе йәш ғалимдар өсөн “Философия” тигән яңы дәреслек ижад итә. Ул киң билдәлелек ала. Яңы йүнәлеш сит ил ғалимдарында ҙур ҡыҙыҡһыныу тыуҙыра. Бөйөк Британия библиографик үҙәге Баязит Ғәлимовты ХХ быуаттың иң яҡшы ике мең философы араһына индереп, уға танытма һәм миҙалын тапшыра.\nХәҙер ауылдашым тиҫтәгә яҡын фәнни монография, юғары уҡыу йорттары студенттары өсөн дәреслектәр, китаптар, 50-нән ашыу Рәсәй, Германия, Америка, Төркиә кеүек илдәрҙә сыҡҡан төрлө баҫмаларҙағы мәҡәләләр авторы. Бер нисә Фәндәр академияһы ағзаһы. Хеҙмәттәре “Рәсәй философияһы” матбуғатында ла, Америка биография институтында ла юғары баһа алды.\nБаязитҡа ғилми тикшеренеү, педагогик эшмәкәрлеккә етәкселек, ойоштороу кеүек эштәрҙе лә йәштән үҙләштерергә тура килде. Хәйер, уларҙы эҙләп тә йөрөмәне. Егеттең был яҡтан да һәләтен, төплө белемен, ипле, әҙәпле, кәрәгендә тотороҡло һәм ныҡлы характерын күреп, университет етәкселеге төрлө йәмәғәт эшен уға ышанып тапшыра торҙо. Студент йылдарында уҡ ул факультет, унан университет, комсомол ойошмаларына етәкселек итте. 1981—1989 йылдарҙа БДУ-ның партия ойошмаһы секретары вазифаһын атҡарҙы. 1995 йылда философия кафедраһына мөдир, бер йылдан уҡыу-уҡытыу эштәре буйынса университет проректоры, башта әйткәнемсә, уның беренсе проректоры итеп үрләтелде.\nӘ инде ошоларға өҫтәп, уның етәкселегендә аспиранттарҙың 15 кандидатлыҡ, ғалимдарҙың ете докторлыҡ диссертацияһы яҡлауын әйтһәк, ул рәйесе һәм ағзаһы булып торған төрлө академия, ойошмаларҙың, исемдәрен һанап китһәк, Баязит Ғәлимовтың фән, педагогия, йәмәғәт эшендәге хеҙмәттәренең ни тиклем күп яҡлы, күләмле һәм бай йөкмәткеле булыуын күрәбеҙ. Быларға мәктәптә, юғары уҡыу йорттарында алған белем, башҡаларҙың тәжрибәһен өйрәнеү менән генә өлгәшеп булмай, әлбиттә.\nКитап хаҡында һүҙ сыҡҡас, бынан ярты быуаттан ашыу элек булған тағы ла бер ваҡиғаны иҫкә төшөрөп китәйем. Урта мәктәпте тамамлағас, бер ни тиклем тракторсы ярҙамсыһы булып эшләнем, шунан үҙебеҙҙең Кинйәбулат ауылы клубына һәм уға төкәтеп һалынған китапханаға мөдир итеп ҡуйҙылар. Әҙәбиәт менән ныҡлап танышырға, ижад итергә, бигерәк тә малай саҡтан һаташҡан концерт, драмаларҙа ҡатнашырға, хатта уларҙы үҙемә ойошторорға мөмкинлек тыуыуына шат инем. Ең һыҙғанып эшкә тотондом. Әммә ярты йыл үтеүгә, армия сафына саҡырҙылар. Артыҡ хафаланманым. Берҙән, ул саҡта хеҙмәт итмәгән ир-атҡа бөтәһе лә, бигерәк тә ҡатын-ҡыҙ ҡырыныраҡ ҡарай торғайны. Икенсенән, урынымды китап яратҡан, урта мәктәпте миҙалға тамамлаған, гармун уйнарға ла оҫтарып өлгөргән, саңғысы, шахматсы ауылдашҡа, дуҫҡа ҡалдырғаным өсөн йәнем тыныс ине.\nҺүҙҙе ауылға, һөнәргә күсергәс, Баязиттағы тағы бер тәбиғи һәләт хаҡында әйтәйем. Хоҙай уның күркәм йөҙ һәм буй-һынына ҡушып, бик матур тауыш та биргән. Быны һиҙҙерергә теләмәһә лә, уның башҡарыуында халыҡ йырҙарын, композиторҙарҙың көйҙәрен дә тыңлап, тәьҫирләнеп ултырыу бәхетенә өлгәшкәнем бар. Йыр-моңға мөхәббәте лә юҡтан түгелдер тип уйлайым. Сөнки Ишембай яҡтарында, бигерәк тә беҙҙең Кинйәбулат ауылында, йырламаған, бейемәгән кеше булмай торғайны.\nИкенсенән, Баязит атаҡлы йырсы менән бергә үҫте. Әсәһенең бер туған апаһының улы Венер Килмөхәмәтов менән бала саҡтан улар бер йортта йәшәне, уйындары ла, уйҙары ла бергә булды. Ишембай баҙарында һатыр өсөн ҡаҡы, ҡуҙғалаҡ, еләк йыйғанда, селек, утын ҡырҡҡанда, бергә йырлашҡанда өс йәшкә олораҡ Баязит ҡустыһына тәүге ”вокал һабаҡтары” бирһә, һуңынан энеһе, йырсы булып танылғас, уның һоҡланғыс тауышынан илһамланып, моңланып-уйланып үҙ күңеленә һабаҡ алған кеше.\nҮкенескә ҡаршы, ауылдашыбыҙ, мәшһүр йырсы Венер Килмөхәмәтов арабыҙҙан ҡапыл һәм иртә китеп барҙы. Ҡустыһының йырҙарын, иҫтәлеген халыҡҡа еткереүҙә лә Баязит изге эш башҡарҙы. Бер нисә тапҡыр Венерҙың йырҙары тупланған кассеталар сығарыуҙы, туғандарын, ауылдаштарын, райондаштарын саҡырып, Өфөлә уның иҫтәлегенә арналған онотолмаҫ кисә ойошторҙо. 2003 йылдың яҙында Кинйәбулат ауылында үткәрелгән Венер Килмөхәмәтов исемендәге конкурстың башында ла ул торҙо.\nӨлгөрә Баязит, барыһына аҡылы, ҡулы, күңеле етә. Әммә тормош ысынбарлығын, донъялағы таяныстарҙы онотоп ебәрмәйек. Ана халыҡ нимә тигән: ирҙе ҙур иткән дә ҡатын, хур иткән дә ҡатын. Ысынлап та, ҙур итеүсе кешең — ғаилә терәгең булмаһа, ни ҡылырһың? Өйҙө, ирҙе тотҡан — ҡатын. Бөтәһе лә бит уларҙың хәстәрлегенән башлана. Баязит бынан ҡырҡ йыл элек, БДУ-ла IV курста уҡып йөрөгәндә, филология факультеты студенты, тыныс һәм сабыр тәбиғәтле Флора исемле һылыу ҡыҙ менән таныша ла, өс ай ҙа үтмәй, өйләнеп тә ҡуя. Флора Арыҫлан ҡыҙы ла фәнгә тартыла, кандидатлыҡ диссертацияһын уңышлы яҡлай. Педагогия университетында студенттарға белем биреү менән бер рәттән, ул һәр нәмәлә Баязитҡа терәк, ярҙамсы булыу бурысын бер көн дә, бер сәғәт тә онотмай. Сөнки ул ир-ат уңышының ҡатын-ҡыҙҙың хәстәрлегенә бәйләнгән булыуын яҡшы белә.\nДанлыҡлы ауылдашымдың бер сифатын әйтмәй үтһәм яҙыҡ булыр. Ул — баҫалҡылыҡ, инсафлыҡ. Емле башаҡ тулған һайын башын түбән эйә. Мәҡәләм башында Баязит Ғәлимовтың һуғыш, унан һуңғы ауыр осорҙа үткән балалыҡ йылдары хаҡында байтаҡ ҡына һүҙ алып барғайным. Юҡтан түгел ул, сөнки кешенең, быуындары кеүек, характеры ла шул саҡта нығына, асылы, булмышы, хатта яҙмышы ошо мәлдәрҙән башлана, һабаҡтары күңел йөрәгендә ғүмерлеккә ҡала. Баязит өсөн дә улар тормош мәктәбе булып ҡалды. Йәшәүҙең, кешеләрҙең ҡәҙерен белергә, ауырлыҡтан ҡурҡмаҫҡа, ғәҙел һәм сабыр булырға өйрәтте. Шундай кешеләр генә маҡсатына ирешә. Баязит Сабирйән улы Ғәлимов ана шундай ғалим һәм шәхес! Кинйәбулаттан киң бейеклеккә күтәрелде ул! Сөнки алтын — ерҙән, ғалим илдән сыға.\n(Аҙағы. Башы 104-се һанда).


“Ағиҙел” ял һәм һауыҡтырыу лагеры базаһында ойошторолған үҫмерҙәрҙе бар яҡтан һынаусы сарала – хәрби ялан йыйындарында район мәктәптәренең 10-сы синыфтарынан 47 егет һәм 2 ҡыҙ 14 майҙан 18 майға тиклем ысын әрме тормошо үтте.\nМәктәптәрҙең ОБЖ уҡытыусылары, тренерҙар етәкселегендә егеттәр һәм ҡыҙҙар сафҡа теҙелеү, ҡорал менән эш итеү ҡағиҙәләрен өйрәнде, физик норматив тапшырҙы, наряд төрҙәрен башҡарҙы.\n- Быйылғы йыйынға үҙ теләктәре менән Иҫке Собханғол мәктәбенең хәрби спорт класында шөғөлләнеүсе ҡыҙҙар ҙа: Гөлфиә Хәмиҙуллина менән Наҙгөл Манапова килде. Улар егеттәр менән бер рәттән хәрби хеҙмәт тормошоноң тәүге күнекмәләрен үҙләштерҙе. Хәрби күнекмәләрҙән һәм спорт ярыштарынан тыш, уҡыусылар өсөн мәҙәни саралар ҙа ойошторолдо. Мәҫәлән, Афған һуғышы ветерандары һәм ветеран хәрби етәкселәр менән осраштылар, “Мәсем” йәштәр һәм үҫмерҙәр клубы, йәштәрҙең психологик аспекттарын, донъяға ҡараштарын иҫәпкә алып, күнекмәләр үткәрҙе, район мәҙәниәт бүлеге хеҙмәткәрҙәре концерт күрһәтте. Хәрби ялан йыйыны үҫмерҙәрҙе төрлө яҡлап һынай һәм уларҙы патриотик рухта тәрбиәләүгә тос өлөш индерә, - тине йыйын начальнигының тәрбиәүи эш буйынса урынбаҫары Инсур Кәримов.\n5 көн дауамында барған хәрби ялан йыйыны һынауҙарын уңышлы үткән уҡыусыларҙың әрме хеҙмәтенә барғас та Ватан һағында уяу торорона, үҙҙәрен тик яҡшы яҡтан ғына күрһәтеренә ышаныс ҙур.


Уңыш сере - күргәҙмәләрҙә\nБашҡортостандың ике фермер хужалығы һәм "Умартасылыҡ һә м апитерапия буйынса башҡорт ғилми тикшеренеүҙәр үҙәге" учре ждениеһы Санкт - Петербургта ( 30 августтан 5 сентябргә тикл ем унда "Агрорусь - 2004" Халыҡ - ара күргәҙмә - йәрминкәһе үтте) 20 тоннанан ( !) ашыу башҡорт балы һатты. Әйткәндәй, п итерҙәр йыл да үткәрелгән был йәрминкәне түҙемһеҙләнеп көтә,\nунда улар ярайһы уҡ түбән хаҡҡа шифалы башҡорт балы һәм ҡы мыҙ ала, башҡорт аштарын ауыҙ итә.\n"Агрорусь - 2004" башҡорт балы, ҡымыҙ, буҙаһы, ат итенән әҙерләнгән деликатестарҙан да яҡшыһы юҡ икәнлеген тағы бер т апҡыр раҫланы. Сараға 18 ил һәм 38 Рәсәй төбәктәренән килгән\nһигеҙ йөҙгә яҡын предприятие араһында Башҡортостандан биш п редприятие ғына ҡатнашыуына ҡарамаҫтан, беҙҙең агросәнәғәтсе ләр иҫәбендә биш миҙал. Дөрөҫөрәге, "Умартасылыҡ һәм апитер апия буйынса башҡорт ғилми тикшеренеүҙәр үҙәге" дүрт алтын м иҙалға, ә БР Крәҫтиән (фермер) хужалыҡтары һәм ауыл хужалы ғы кооперативтары ассоциацияһы бер көмөш миҙалға лайыҡ булды .\nБашҡортостан агросәнәғәт комплексы предприятиелары компле ксының халыҡтың иғтибарын йәлеп иткәненә аптырарға түгел, бе ренсенән, уларҙы йәрминкәлә үҙәк трибуна эргәһендә урынлашҡа н сағыу башҡорт тирмәһе, ҡурай моңдары ҡаршы алып торҙо. Ике нсенән, беҙҙең предприятиелар минераль һыу, ҡымыҙ, буҙа, шул ай уҡ ат итенән әҙерләнгән ашамлыҡтарҙы һатыуҙан тыш дегуста ция ла үткәрҙе.


Тарихи-мәҙәни мираҫ буйынса конкурста еңеүселәр Баҡыға саҡырыласаҡ // Йәмғиәт | новости башинформ.рф\nТарихи-мәҙәни мираҫ буйынса конкурста еңеүселәр Баҡыға саҡырыласаҡ\n13:20, 6 сентября 2011 Йәмғиәт\nБДБ дәүләттәре журналистары тарихи-мәҙәни мираҫты һаҡлау темаһы буйынса конкурста ҡатнашырға саҡырыла. Уны Гуманитар хеҙмәттәшлек өлкәһендә өҫтөнлөклө саралар планы сиктәрендә Азербайжан дәүләт телеграф агентлығы үткәрә (АзерТАдж).\nТалаптар киләһесә: материалдар ҡыҫҡа, 2-3 биттән дә артыҡ булмаҫҡа тейеш, көн ҡаҙағына һуҡҡан темаларҙы сағылдырырға тейеш. Конкурсҡа эштәр рус телендә ҡабул ителә.\nКонкурс эштәре БДБ-ның алдынғы мәғлүмәт агентлыҡтары хеҙмәткәрҙәренән торған халыҡ-ара жюри менән баһаланасаҡ. Жюри рәйесе – АзерТАдж агентлығының генераль директоры Аслан Асланов.\nКонкурс һөҙөмтәләре буйынса еңеүселәр билдәләнәсәк. Беренсе урын өсөн – 1000 доллар, икенсе урынға – 500 доллар, өсөнсө урын өсөн – 300 доллар. Бынан тыш, өс дәртләндереү призы булдырыласаҡ.\nМатериалдар, мәҡәләләр, эсселар 15 ноябргә тиклем АзерТАдж:[email protected] адресы буйынса ҡабул ителә.\nКонкурсҡа йомғаҡтар йыл аҙағында яһаласаҡ. Еңеүселәрҙе бүләкләү тантанаһы Баҡыла үтәсәк, тип хәбәр итә Рәсәйҙең Журналистар союзы сайты.\nТеги: киң мәғлүмәт саралары, конкурстар, халыҡ-ара хеҙмәттәшлек


Материалы за Сентябрь 2017 года » Страница 5 » "Урал" гәзите\n8-09-2017, 09:03 / ---\nМәхмүттә - иман йорто\nҠорбан ғәйете алдынан районыбыҙҙың Мәхмүт ауылы халҡы мәсетле булып һөйөндө. Изге йома көндәренең береһендә иман йорто - " Тайфа" мәсетен асыу тантанаһында район-ҡала мәсеттәренең имам-мөхтәсибе Мәүлит хәҙрәт Мөхәмәтйәнов, Николаевка ауыл хакимиәте башлығы Надир Ҡәйүм улы Нәбиуллин, Башҡортостандың атҡаҙанған мәҙәниәт хеҙмәткәре Луиза Азамат ҡыҙы Фархшатова, Сосновка ауылы ағинәйҙәре, башҡа ауылдарҙан килгән ҡунаҡтар ҡатнашты. Мәүлит хәҙрәт мәсетте төҙөгән эшҡыуарҙар Розалия Сахияр ҡыҙы һәм Фәнил Айрат улы Ҡорманаевтарға, шулай уҡ төҙөлөштә ярҙамлашҡан ауылдаштарға рәхмәт белдерҙе. "Иншалла,...\n8-09-2017, 09:01 / ---\nАҡ мәсет - нурлы мәсет\nРеспубликабыҙҙың баш ҡалаһын, ҡала-район үҙәктәрен, ауылдарыбыҙҙы заман талаптарына ярашлы итеп, зауыҡ менән төҙөлгән мәсеттәр биҙәй. Манаралары күккә ҡараған иман йорттары әллә ҡайҙан күҙгә ташланып, күңелгә йылылыҡ, нур өҫтәп, балҡып тора. Хатта ауылдар эргәһенән үтеп киткәндә лә, ниңәлер иғтибарҙы иң алда мәсет тарта. Эйе, мосолман халҡы йәшәгән ерҙә элек-электән мәсет булған. Тарихта ла ауылдарҙың дәрәжәһе уның мәсет-мәҙрәсәһе булыуы менән билдәләнгән. Традицион ислам ҡанундары ауылдарҙа бер ҡасан да бөтмәне, ололар динде онотманы. Һәр саҡ ураҙа тотто, никах уҡыны, һуңғы юлға йола буйынса...\n8-09-2017, 08:57 / ---\nАкцияға йомғаҡ яһалды\nКөнсығыш район-ара ғаиләгә һәм балаларға социаль ярҙам күрһәтеү үҙәге быйыл етенсе тапҡыр "Мәктәпкә йыйынырға ярҙам ит" республика акцияһында ҡатнашты. Уҙған йылдар менән сағыштырғанда, быйыл был сарала ҡатнашыусылар тағы ла күберәк булды. Унда ябай халыҡтан тыш, бөтәһе 17 предприятие, ойошма ҡатнашты. Эшҡыуарҙар ҙа ситтә ҡалманы. Улар ярҙамы менән канцелярия тауарҙары, мәктәп һәм спорт формаһы, портфель һалынған йөҙҙән ашыу пакет әҙерләнде. Ярҙам ҡалала йәшәгән мохтаж һәм күп балалы ғаиләләргә генә түгел, райондыҡыларға ла берҙәй күрһәтелде. Ауыл хакимиәте башлыҡтары аша заявка биргән 24...\n8-09-2017, 08:56 / ---\nМәктәп бар икән, ауыл да йәшәйәсәк\nБынан теүәл 10 йыл элек райондың Исмаҡай ауылында социаль-мәҙәни комплекс асылғайны. Бѳгѳн был бинала ауыл мәктәбе һәм клубы, фельдшер-акушер пункты, балалар өсөн ҡыҫҡа ваҡытлы төркөм, йәғни балалар баҡсаһы эшләй. Быйылғы уҡыу йылын Исмаҡай балалары һәм комплекс хеҙмәткәрҙәре шатлыҡлы ваҡиға менән башлап ебәрә. Урындағы инициативаларға ярҙам итеү программаһына ярашлы, бинаның йылытыу системаһына капиталь ремонт яһалды. Исмаҡай мәктәбен бар яҡлап та өлгөлө мәктәптәр иҫәбенә индерергә була. Хеҙмәткәрҙәрҙең тырышлығы менән бинаның тирә-яғы сәскәгә күмелгән, уртаҡ милеккә һаҡсыл ҡараш...


26 Февраль 2011, 16:56\nПартиялы ҡыш бабайҡыш бабай «Берҙәм Рәсәй» партияһы ағзаһы булып сыҡты.– Ахмаҡлыҡ был, ҡыш бабайҙың милләте лә, дине лә юҡ, ул бер ниндәй партияға ағза булып та инә алмай, быны һәр бала белә, – тиһегеҙме?Ә бына «Берҙәм Рәсәй» партияһының Курск бүлексәһендә башҡаса уйлайҙар. Улар «ҡыш бабай – «Берҙәм Рәсәй»ҙән тип аталған һүрәттәр конкурсы ойошторған. Унда ҡатнашҡан балалар ҡиммәтле бүләктәр эләктереү өсөн ниҙәр генә эшләмәй!\nПартиялы ҡыш бабай\nҡыш бабай «Берҙәм Рәсәй» партияһы ағзаһы булып сыҡты.\n– Ахмаҡлыҡ был, ҡыш бабайҙың милләте лә, дине лә юҡ, ул бер ниндәй партияға ағза булып та инә алмай, быны һәр бала белә, – тиһегеҙме?\nӘ бына «Берҙәм Рәсәй» партияһының Курск бүлексәһендә башҡаса уйлайҙар. Улар «ҡыш бабай – «Берҙәм Рәсәй»ҙән тип аталған һүрәттәр конкурсы ойошторған. Унда ҡатнашҡан балалар ҡиммәтле бүләктәр эләктереү өсөн ниҙәр генә эшләмәй!\nБер отҡоро ҡыш бабайҙы «Берҙәм Рәсәй» символы – айыуға атландыра, икенсеһе ҡыш бабайҙың башы урынына... айыуҙыҡын ҡуя. Өсөнсөһө уларҙы ҡосаҡлаштыра ла, һүрәт аҫтына:\n– Яңы йылдан беҙ икебеҙ ҙә бер партия ағзаһы, – тип яҙып ҡуя.\nҮәт, әй, партияға етәкселәр һәм етәксе булырға теләгән бабайҙар ғына инә, тип уйлаһам, хәҙер ҡыш бабай ҙа, ҡайһы бер йәнлектәр ҙә ошо фирҡәгә ағза булып инә, имеш.\nДейеү баштары кәмемәй\nДейеү менән көрәшеүсе батыр хаҡындағы әкиәтте хәтерләйһегеҙме? Батыр дейеүҙең бер башын ҡырҡып өҙһә, уның урынына өс баш үҫеп тора. РФ финанс министры Алексей Кудриндың ил чиновниктарының һанын ҡыҫҡартыу кәрәклеге хаҡындағы сираттағы тәҡдиме ошо алышты хәтерләтә.\nҮткән быуаттың туҡһанынсы йылдарынан алып чиновниктар һанын ҡыҫҡартыу тураһында ҡарарҙар әленән-әле донъя күреп торҙо. Һөҙөмтәлә уларҙың һаны 70 процентҡа... артты. дәүләт аппаратын тотоу ил ҡаҙнаһына йылына 809 миллиард һумға төшә. Был аҡсаға Айға осорға, меңәрләгән саҡрым юл һалырға, йөҙәрләгән реактив самолет төҙөргә була. Шул уҡ ваҡытта АҡШ, Көнбайыш Европа илдәрендә чиновниктар һаны йылдан-йыл кәмей. Бары тик Рәсәйҙә генә кәметеү арттырыуҙы аңлата.\nӨфө ҡала хакимиәте башлығы П. Качкаевтың әйтеүенсә, баш ҡалаға яңы баҙарҙар кәрәк икән.\nҮәт, әй, ҡалаға нимәлер етешмәгән кеүек ине шул. Элек гөрләп торған завод-фабрикалар урынында йә банкылар, йә булмаһа, баҙарҙар асып бөтһәләр ҙә, һаман етешмәй, имеш, улар. Кисә Үҙәк баҙарҙы ҡыҙырып йөрөгәйнем. Ҙур-ҙур сауҙа залында йөҙәрләгән һатыусы шул залда йөрөгән унлаған һатып алыусының иғтибарын нисек йәлеп итергә белмәй аптырай. Ун һатыусыға бер һатып алыусы булғас, ни ҡылһындар? Бәлки, ҡала етәкселәре бер һатып алыусыға йөҙ һатыусы булдырыу бурысын ҡуялыр? Ул сағында Өфөбөҙгә бик күп иркен яңы баҙар кәрәк буласаҡ әле.


Башҡортостанда көслө ел һәм ҡойма ямғырҙар көтөлә | ГТРК «Башкортостан» — Новости Уфы и РБ\nБашҡортостанда көслө ел һәм ҡойма ямғырҙар көтөлә\n02 июня 2017 — 16:52 ГТРК «Башкортостан»\nБашҡортостанда көслө ел һәм ҡойма ямғырҙар көтөлә.\nЕлдең тиҙлеге секундына 22 метрғаса етеүе ихтимал. Уҙған төн Туймазы көслө дауыл аҫтында ҡалды. Ҡала урамдарын бер-нисә минутта һыу баҫты. Йәрәхәтләнеүселәр тураһында хәбәр ителмәй. Миәкә районында айырым ауылдар утһыҙ ҡалған. Көслө ел ағастарҙы, ҡоймаларҙы, электр тапшырғыс линияларҙың бағаналарын йыҡҡан. Өфөлә лә көслө ямғыр сәбәпле бер-нисә урам һыу аҫтында ҡалды. Мәскәү дауылы Татарстандың ҡайһы бер райондарында ла ҡоторҙо. Тәбиғәттең беҙҙең яҡтарға хас булмаған күренеше-ҡойонға ла шаһит булды күрше республикала йәшәүселәр. Ул йорт ҡыйыҡтарын алып ырғытҡан, шәхси хужалыҡтарға бик күп зыян килтергән.


Тыуған көнөгөҙ менән[вики-тексты үҙгәртергә]\nТутыйғош! Ихлас күңелдән тыуған көнөгөҙ менән тәбрик итәм! Ныҡлы һаулыҡ теләйем! Башҡортса Википедия киңлектәрендә яңынан-яңы уңыштар юлдаш булһын! --Айсар (әңгәмә) 04:25, 23 ғинуар 2018 (UTC)[ответить]\nУра! Байрам бөгөн!!!Тутыйғош, тыуған көнөгөҙ менән!!!Һау-сәләмәт булып, башҡорт телен интернет киңлектәрендә үҫтереүҙә бергә-бергә оҙаҡ йылдар эшләргә яҙһын!--З. ӘЙЛЕ (әңгәмә) 04:29, 23 ғинуар 2018 (UTC)[ответить]\nКүберәк башҡорттарҙың тарихы, мәҙәниәте, азатлыҡ өсөн көрәше тураһында яҙып үҙ урынын алды, хәҙер википедиябыҙҙы Тутыйғошһоҙ күҙ алдына ла килтереп булмай! Ваҡыт үткән һайын википедия яҡшыра матурая ғына бара, һеҙгә лә шуны теләйем! --ZUFAr (әңгәмә) 05:05, 23 ғинуар 2018 (UTC)[ответить]\nРәхмәт билдәһе[вики-тексты үҙгәртергә]\nИғтибарығыҙ өсөн: 25 мартҡа тиклем Ҡышҡы Олимпия һәм Паралимпия уйындарына арналған мәҡәләләр яҙып Wiki Loves the Olympics 2018 — донъя күләмендәге викимарафонда ҡатнашырға мөмкин.--Ryanag (әңгәмә) 06:15, 13 февраль 2018 (UTC)[ответить]\nСәләм! Һеҙгә БАЙМАҠТА БАШҠОРТ ХӨКҮМӘТЕ АҒЗАЛАРЫН АТЫУ мәҡәләһен яҙырға тәҡдим итәм. --Ryanag (әңгәмә) 06:18, 23 февраль 2018 (UTC)[ответить]\nRyanag! Ҡабул итәм. Шул тирәлә өйөрөләм бит. Әле Иҙелбаев исемендәге полкты яҙайым тип торам. Һеҙҙең менән бәйләнешкә инергә былай ҙа теләй инем, бер даирәлә яҙышабыҙ бит)--Тутыйғош (әңгәмә) 07:25, 23 февраль 2018 (UTC)[ответить]\nАлдағы тормошоғоҙҙа һәм эшегеҙҙә тик уңыштар теләйем, оло ихтирам менән --Ryanag (әңгәмә) 09:19, 13 сентябрь 2018 (UTC)[ответить]\nАлдағы тормошоғоҙҙа һәм эшегеҙҙә тик уңыштар теләйем, оло ихтирам менән --Ryanag (әңгәмә) 00:37, 18 февраль 2019 (UTC)[ответить]\nС уважением, менеджер проектов «Викимедиа Украина» Антон Процюк / --AntonProtsiuk (WMUA) (әңгәмә) 22:17, 20 февраль 2019 (UTC)[ответить]\nVadim Mustaevҡа һорау. Ерле халыҡ тигән һүҙбәйләнеште нисек аңлайһығыҙ? Урыҫсанан - коренной народ тип тәржемә ителә. --Тутыйғош (әңгәмә) 10:18, 21 ғинуар 2020 (UTC)[ответить]\nБына нәҡ шулай, сөнки нәҡ әле унда йәшәгән халыҡтың ата-бабалары унда нигеҙ һалган, тимәк улар ерле халыҡ булып сығалар. Vadim Mustaev (әңгәмә) 17:41, 21 ғинуар 2020 (UTC)[ответить]\nVadim Mustaev, Һеҙ яңылышаһығыҙ. Ерле (төп) халыҡ бында башҡорттар, сөнки күскенселәр (башҡа халыҡтар) килгәнгә тиклем бында тик аҫаба башҡорттар йәшәгән. Күскенселәр башҡорттарҙың рөхсәтенән тыш күсенеп ултыра алмаған. Ерҙе ҡуртымға алғандар, 10-50 йылға, мәҫәлән. Татарҙар йәшәгән һәр ауылды...ерле халыҡ йәшәй тип әйтеү дөрөҫлөккә тап килмәй)--Тутыйғош (әңгәмә) 06:23, 22 ғинуар 2020 (UTC)[ответить]\nVadim Mustaev, шулай булғас, нишләп булмағандан йөй эҙләргә? татарҙар, Аллаға шөкөр, бында йәшәйҙәр, йәшәһендәр, ә һәр ергә инеп, татарҙарҙы ғына эҙләп, ерле халыҡ тип яҙып сығыу - һәйбәт күренеш түгел. Беҙ килмешәк түгел. Урал - беҙҙең төйәгебеҙ. 200 йырҙа ғына Урал атамаһы телгә алына. Һеҙҙә бармы шундай йырҙар? Ә беҙҙең төйәкте үҙ иткәндәр икән - шөкөр итергә генә. Урын күп, күңел киң. Аңлаштыҡ тип һанайыҡ.--Тутыйғош (әңгәмә) 16:02, 22 ғинуар 2020 (UTC)[ответить]\nВыпускники и наставники России 2020[вики-тексты үҙгәртергә]\nС уважением и благодарностью Дмитрий Жуков (НП «Викимедиа РУ»). JukoFF (әңгәмә) 17:24, 28 октябрь 2020 (UTC)[ответить]


Алда тағы ла мөһимерәк эштәр көтә\n3 Ғинуар 2019, 00:30\nЙыл аҙағы яҡынлашҡанда, ғәҙәттә, уҙып барғанына йомғаҡ яһала, киләһе йылға маҡсаттар ҡуйыла. Мәләүез күп профилле һөнәри белем биреү колледжында ла быйыл бик күп эштәр башҡарылды.\nЙыл аҙағы яҡынлашҡанда, ғәҙәттә, уҙып барғанына йомғаҡ яһала, киләһе йылға маҡсаттар ҡуйыла. Мәләүез күп профилле һөнәри белем биреү колледжында ла быйыл бик күп эштәр башҡарылды. Уҡыу йорто директоры Рита Сәмиғуллина етәкселек итеүҙең тәүге көндәренән үк һөҙөмтәгә өлгәшеү өсөн үҙгәрештәр индереүҙе, уңайлы шарттар тыуҙырыуҙы тәүмаҡсат итеп ҡуйҙы.\nЙыл дауамында колледжда байтаҡ эштәр башҡарылды. Төп корпуста һәм студенттар ятағында ҡыйыҡтар ябылды. Ашхана капиталь ремонттан һуң заман талаптарына тулыһынса яраҡлаштырылды. Коридор һәм уҡыу кабинеттары яңы төҫ алды: унда тәҙрәләр алмаштырылды, стена һәм иҙәндәр яңыртылды. Дөйөм ятаҡта ла бүлмәләргә тулы ремонт үткәрелде.\nУҡыу йортонда хәүефһеҙлек тәьмин итеү маҡсатында ингән урындарҙа турникеттар урынлаштырылды, өҫтәмә күҙәтеү камералары барлыҡҡа килде.\nКолледждың Көйөргәҙе районына ҡараған Маяҡ ҡасабаһында һәм Күгәрсен районының Мораҡ ауылында урынлашҡан филиалдарында ла ҡыҫҡа ғына ваҡытта ҙур үҙгәрештәргә өлгәшелде. Ундағы уҡыу корпустарының һәм уҡыусылар йәшәгән ятаҡтарҙың ҡыйыҡтары ябылды, йыуыныу бүлмәләре ремонтланды.\nУҡыу йортоноң ярҙамсы хужалыҡтарында ла ыңғай уҙгәрештәр күҙәтелә. Иген һәм көнбағыш культуралары орлоҡтары юғары сортлыларға алмаштырылып, мул уңыш йыйып алынды, ҡышҡа етерлек мал аҙығы әҙерләнде. “Киләһе йылға ла пландар күп, башҡараһы эштәр етерлек әле. Иң мөһиме - белем усағы исемен аҡларға тейеш: эшләүселәр һәм уҡыусылар өсөн уңайлы шарттар тыуҙырыу”, - ти Рита Мәҙәрик ҡыҙы һәм, юғары маҡсаттар ҡуйып, уларға өлгәшер өсөн төрлө юлдар, ысулдар эҙләп таба. Кеше мәнфәғәтен өҫтөн ҡуйған етәксе киләсәктә лә, ҙур уңыштарға ирешеп, яңынан-яңы үрҙәр яулар әле.


11 Сентябрь 2018, 12:06\n«Шаҡмаҡ сумкалы ҡатынға һәйкәл ҡуйырға кәрәк!» – тигәнде йыш ишетергә тура килә һуңғы арала. Ете диңгеҙ аръяғынан тауар ташып, осһоҙлата кейендергән ҡатын кем ул? Аҡсаң етмәйерәк торғанда, тауарын түбәнерәк хаҡҡа ла биреп, ҡайһыныһы килешле икәнен ихлас күңелдән әйтеп ебәргән, кейем күңелеңә хуш килгәнен аңлағас, бергә шатлана белгән кем тиһегеҙ? Рәхмәт әйтеп боролғас та уның йөҙө онотола. Күңелдә шул йән иреткес йылмайыуы ғына ҡала. Кем ул? Һылыу йөҙлө көләс апай ошо тауарҙы һиңә алып килеп еткергәнсе ниндәй юлдар үткән? Был турала уйланғанығыҙ бармы? Һеҙҙе уҙған быуаттың 90-сы йылдарынан ошо тулҡынға эләгеп, һаман да бирешмәй, сауҙа менән шөғөлләнгән, үҙ эшенә сикһеҙ яратып ҡараған Мәрйәм Әхәт ҡыҙы Фазылова (Сафина) менән таныштырмаҡсыбыҙ. Бөгөнгө көндә Өфөлә өҫкө кейемдәр һатыуға махсуслашҡан «Bertone» кибетенең хужабикәһе, уның баш ҡалала бер нисә сауҙа нөктәһе бар.


Инфоурок › История › Презентации › Презентация к исследовательской работе "Мое родословное дерево Аккол"\nМуниципальный район Буздякский район Республики Башкортостан МОБУ СОШ с.Старые Богады Акулова Гузель Ягьфаровна Обучающаяся 7класса\nМинең нәҫел ағасым - Аҡҡол\nШӘЖӘРӘ – ЫРЫУ ТАРИХЫНЫҢ ЙЫЛЪЯҘМАҺЫ. БАШҠОРТТАРҘА БОРОН-БОРОНДАН ЫРЫУ ШӘЖӘРӘҺЕН ЯҘЫУ ҺӘМ ҺАҠЛАУ ЙОЛАҺЫ ЙӘШӘГӘН. ШӘЖӘРӘГӘ ЫРЫУҘЫҢ ИРҘӘР ИСЕМЕ ГЕНӘ ИНДЕРЕЛГӘН ҺӘМ УЛАРҘЫ ИҪТӘ ТОТОУ ТАЛАП ИТЕЛГӘН. НӘҪЕЛ, ЫРЫУ ХАҠЫНДАҒЫ МӘҒЛҮМӘТТӘР НЫҠЛЫ ҺАҠЛАНҒАН, БЫУЫНДАН БЫУЫНҒА АМАНАТ РӘҮЕШЕНДӘ ҠАЛДЫРЫЛҒАН. ҮҘЕҢДЕҢ ШӘЖӘРӘҢДЕ БЕЛЕҮ ҒӘҘӘТЕ БАШҠОРТТАРҘА БИК БОРОНДАН ҺАҠЛАНЫП ҠАЛҒАН, СӨНКИ ЕТЕ БЫУЫНДЫ БЕЛЕҮ ЭЛЕК ҒӘҘӘТИ ҺАНАЛҒАН. ХАТТА БАБАЛАРЫН УН-УН ИКЕ БЫУЫНҒА САҠЛЫ БЕЛЕҮСЕЛӘР ҘӘ БУЛҒАН.\nМИНЕҢ БЫЛ ЭҘЛӘНЕҮ ЭШЕМДЕҢ ТӨП МАҠСАТЫ ҺӘМ БУРЫСЫ ИТЕП НӘҪЕЛЕМДЕҢ ШӘЖӘРӘҺЕН БЕЛЕҮ ҺӘМ ӨЙРӘНЕҮ , УНЫ КИЛӘСӘК БЫУЫНҒА ДӨРӨҪ ҺӘМ ТУЛЫ КИЛЕШ ТАПШЫРЫУ ТОРА. ЭШТЕ ЯҘҒАН ВАҠЫТТА ТУҒАНДАРҘЫҢ ХӘТЕР- ИҪТӘЛЕКТӘРЕ, ФОТОДОКУМЕНТТАР, ТАРИХ, МӘҘӘНИӘТ БУЙЫНСА ДӘРЕСЛЕКТӘР, “ТАМЫРҘАРЫҢДЫ БЕЛӘҺЕҢМЕ?”, “ШӘЖӘРӘ БАЙРАМДАРЫН ОЙОШТОРОУСЫЛАРҒА КӘҢӘШТӘР” ТИГӘН КИТАПТАРҘАҒЫ МАТЕРИАЛДАРҒА ТАЯНЫП ЭШ ИТЕРГӘ ТУРА КИЛДЕ. ЭҘЛӘНЕҮ ЭШЕНЕҢ СТРУКТУРАҺЫ. ЭШ ТӨП 3 ӨЛӨШТӘН ТОРА.1-СЕ ӨЛӨШТӘ АУЫЛЫМ ТАРИХЫ ЬИРЕЛӘ. 2-СЕ ӨЛӨШТӘ АҠҠОЛ НӘҪЕЛЕНЕҢ БАРЛЫҠҠА КИЛЕҮЕ БӘЙӘН ИТЕЛӘ. 3-СӨ ӨЛӨШТӘ АҠҠОЛ НӘҪЕЛЕНЕҢ ШӘЖӘРӘҺЕ БИРЕЛӘ.\nНәҫелебеҙгә нигеҙ һалыусы булып Аҡҡол Идрис улы тора. Билдәле булыуынса, Аҡҡол Биктимеров 1812 йылдарҙа кантон башлығы булған (Ниндәй кантон башлығы икәнен асыҡлай алманыҡ). Бик уҫал булған тиҙәр уны, бер нисә хәрбиҙе язаға тарттырған, үҙ мәнфәғәтенә яһаҡ та йыйған тигән хәбәр бар.Ошо осорҙа Аҡҡол өҫтөнән ялыу яҙылып, тикшереү башлана. Был эш, Ватан һуғышы башланыу сәбәпле, туҡталып тора. 1820 йылға тиклем барған был тикшереү эше, тик судтың булыу-булмауы мәғлүм түгел. Үҙ төбәген ташлап киткән Аҡҡол Бүздәк районына килеп сыға. Аҡҡолдоң бер улы Ғабидулла булып, ул Х1Х быуаттың икенсе яртыһында йәшәй. Уның ғаиләһе ер эше һәм малсылыҡ менән көн күрә. Үҙ ерҙәрендә иген үҫтереп, уны эшкәртеп , йәшәү өсөн кәрәк-яраҡ етештерә.\nҒабидулланың тағы бер улы - Ғарифулла – минең олатайым. Ул 1911 йылда тыуған. Йәше еткәс, ауылыбыҙҙың Мөршиҙә исемле ҡыҙына өйләнә. Олатайым ер эшкәртеп, иген үҫтереп йәшәйһе килә, ләкин тыумыштан ғәрип булыуы уға был хыялын тормошҡа ашырырға мөмкинселек бирмәй. Шуға күрә ул, бухгалтерҙар курсын тамамлап,колхозда хисапсы булып эшләй, оҙаҡ йылдар склад мөдире вазифаһын да башҡара. Өләсәйем, шул йылдарҙағы башҡа ҡатын-ҡыҙ кеүек, баҫыу эштәренә йөрөй. Бәхетле ғаиләлә бер- бер артлы 9 бала донъя килә.\nФотогалерея Ғилми –тикшеренеү эше барышында эшләнгән фотолар\nНомер материала: ДВ-061244


Өфөләге Конгресс-холл бинаһына иғтибар иткәнегеҙ бармы? Уның янынан үткән һәр кеше, моғайын, уның үҙенсәлекле архитектураһына ғына түгел, әммә матур биҙәлешле быяла панеленә лә иғтибар итмәй ҡалмайҙыр. Архитекторҙың уникаль объект тураһындағы хыялын кем тормошҡа ашырған һуң? Конгресс-холдың "гәлсәр" стеналары - ул Стәрлетамаҡтағы бер компанияның эше, ул быяла бизнесын көйләй алған.\n- Конгресс-холл төҙөлгән ваҡытта, беҙҙең компанияны техник яҡтан алдынғы предприятие булараҡ тәҡдим иттеләр, - ти быяла компанияһының генераль директоры Эдуард Николаев. - Беҙҙең быға оҡшаш ҡоролмаларҙы быяла менән ҡаплау тәжрибәбеҙ юҡ. Әммә беҙҙә быяла буяу буйынса яңы линия бар, һәм беҙ заказды үтәргә ҡарар иттек.\nЭдуарä Николаев тейешле дәүмәлдәге быялапакеттар һәм сифатлы ҡылыҡһырламалар артынан Балтикаға юллана. Тиҙҙән компания хеҙмәткәрҙәре эре габаритлы быяла буяу технологияһын үҙләштерә, бының менән улар сит ил белгестәрен таң ҡалдыра. Баҡһаң, Көнбайышта ла бындай ысул яңылыҡ икән. Эдуард Николаев ҡурҡып тормай, ул яңы эшкә ең һыҙғанып тотона.\nЭдуард Петрович Туймазы ҡалаһында тыуған, унда профессиональ-техник училище тамамлаған. Электрик һөнәренә эйә булыуына ҡарамаҫтан, ул бала саҡтан уҡ ергә тартыла. Николаев республикала тәүгеләрҙән булып фермер эшенә тотона. Колхозда һауын һыйыры көтөүен алып, ғаилә подряды ойоштора һәм малсылыҡ менән шөғөлләнеп ҡарай. Бер йылдан һуң ул иң эре автотранспорт предприятиеларының береһенә ғаиләһе менән ярҙамсы хужалыҡҡа эшкә күсә. Шундай ваҡыт ине, бөтәһе лә хеҙмәткәрҙәрҙе осһоҙ ит, бал һәм башҡа продукттар менән тәьмин итергә тырышыу маҡсаты менән үҙ хужалығын булдырырға ынтылды. Николаевтар ғаиләһе сусҡа үҫтерергә тотондо. Бер йыл эсендә улар 700 баш сусҡа үҫтерҙе. Николаев бында ла административ кәртәгә юлыға. Аҙаҡ ул шәкәр сөгөлдөрө үҫтерә...\nНиколаев етәкләгән предприятие (ул бер йыл элек элекке күн-аяҡ кейеме комбинаты территорияһында барлыҡҡа килде) Стәрлетамаҡ производство-технология үҙәгендә урынлашҡан. Төп корпус эш хәленә килтерелгән һәм унда производство асылған. Бәхеткә күрә, башланғыс Стәрлетамаҡ ҡалаһы ҡала округы хакимиәте һәм урындағы эшҡыуарҙар ассоциацияһы яғынан хуплана. Производство-технология үҙәгенә алдынғы тәжрибә үҙләштереү өсөн бөтә республиканан киләләр.\nӘле бында бер нисә эре предприятие урынлашҡан. Ҡыҫҡа ваҡыт эсендә инфраструктура яйға һалынды, яңы ҡорамал һатып алынды һәм урынлаштырылды.\nБыяла компанияһында эш ҡайнай, һәр кем үҙ эше менән мәшғүл. Бындағы ишектәргә иғтибар итәһең: улар бөтәһе лә быяла. Итексе итекһеҙ, тиҙәр. Әммә был осраҡта был әйтем урынһыҙ. Николаев быяла мөмкинлектәрен төрлө юлдар менән пропагандалай. Уның предприятиеһында төрлө маркалы, төрлө ҡалынлыҡта быяла сығарыла. Быяла һәр яҡтан килә: күрше "Салауатбыяла"нан, һәм башҡа төбәктәрҙән, шулай уҡ алыҫ сит илдән. Николаев биҙәлгән быяланы тәүге тапҡыр Польшанан алып ҡайта. Әйткәндәй, ул нәҡ унда быяла эшкәртеү станоктарын һатып ала.\nЭдуард Николаев күптән түгел Израиль производствоһы быялаһы буйынса уникаль ҡорамал һатып алды. Донъяла бындай ҡорамал һаны ни бары - 30, Рәсәйҙә был өсөнсө комплекс. Уның хаҡы ла ҡиммәт - 400 мең евро. Был ҡорамал предприятиеның мөмкинлектәрен киңәйтә. Компанияның тулыһынса йыһазландырылған ебәк графика цехы ла бар.\nБыяла һәм көҙгөләр эшкәртеү буйынса хеҙмәттәр спектры яңылыҡтар ярҙамында үҙләштерелгән. Продукция витриналар биҙәгәндә, интерьер, мебель производствоһы өсөн ҡулланыла. "НефАЗ" автобустары өсөн тоноҡ быяла сығарыуға заказ бар.\n- Быяла деталдәр менән бүлмә-аша ағас ишектәргә һорау ҙур. Шуға күрә бизнестың был төрө тураһында уйлайбыҙ, - ти Эдуард Николаев. - Мине элеккесә ер эше тарта. Бәлки, минең дә ауылда үҙ йортом булыр, ул әлегә хыялда ҡала. Һәм тағы. Быяла менән эшләп, мин аңланым, тормош - ул ватылыусан нәмә. Шуға күрә бер-берåбеҙгә ҡарата һаҡсыл булырға кәрәк. Бөтәһе лә беҙҙең ҡулда бит...


Нәҡ етенсе ноябрь көнө урамға сығыуҙан баш тартыу - тим әк халыҡҡа ҡаршы капитализмдың еңеүен таныу тигән һүҙ. Республика коммунистары "енәйәтсел режимды хуплаусыларға" бы ндай бүләк эшләй алмай ине. Кискә табан Өфөнөң ҡыҙыл байраҡлы йәш һәм ҡарттары берҙәм саф менән "Спорт"\nтуҡталышынан ҡаланың төп майҙанына табан йүнәлде.\nКоммунистар ғәҙәттә буржуазлыҡ һәм тоталитарлыҡҡа хеҙмәт итеүҙә ғәйепләргә яратҡан милиция был юлы һирәк кенә колоннаға хатта "ниңәлер" ярҙам да итте. Милиция һуңынан\nиҫәпләүенсә, коммунистар митингыһы һәм йәштәрҙең параллель рәүештә барған Наркомания, эскелек һәм тәмәке тартыуҙы\nиҫкәртеү йылына арналған акцияһында яҡынса 800 кеше ҡатнашҡан.\n"Ҡыҙылдар" менән бергә майҙанда "ҡыҙғылт - һарылар" ҙа - берләшкән оппозиция - булыр тип көтөлгәйне. Әммә уның лидерҙары КПРФ ағзалары менән бергә Октябрь проспекты\nбуйлап атлауға тиклем барып етмәне. Әбей - бабайҙарҙың осрашыу урынына имен - аман барып етеүенә инанғас ҡына улар Ильичтың ҡул аҫтына йыйылды. Артабан инде сара өйрәнелгән\nсценарий буйынса дауам итте: тағы ла Бигнов әфәнде, башҡорт\nкомунистары лидерҙарынан инициативаны тартып алып, бары тик\nнефть торбаһына табынған "яуыз" власты, бөгөнгө режимды һүкте. Оппозиция һирәгәйгән рәттәргә тағы бер тапҡыр үҙенең\nсафта булыуы, бөгөлмәүе хаҡында белдерҙе. "Тимәк, аҡса бар\nәле", - тип билдәләне халыҡ.\nКүп кенә журналистар инде ялҡытып бөткән был шоуға контрамаркарын тапшырҙы. "Һин бараһыңмы" Ә һин" - тип бер - береһенән һорашты улар дүшәмбе иртә менән. Хәйер, ул 2005 йылдың ел - дауыллы яҙында уҡ ялҡытты инде. Һуңғы аккорд 22\nиюндә, "ҡыҙылға сығыу" программаһы унан алда булған демонстрацияны өр - яңынан ҡабатлағандан һуң "яңғыраны". Үткән саралағы кеүек үк миңә иң оҡшағаны концерт булды - йырҙар ысынлап та патриотик рухта, күңелгә үтеп инә. Һәм мин уларға ҙур теләк менән ҡушылдым. Хәҙер ундай йырҙар яҙылмай\nшул. Һәр хәлдә хор менән башҡарырлыҡтары юҡ. Бөйөк Октябрь\nреволюцияһының 88 йыллығын билдәләү үҙ ваҡытында вафат\nбулған кешене хәтерләү кисәһе үткәреүҙе хәтерләтә. Шулай уҡ тыныс, шау - шыу юҡ, күңелдә яҡты иҫтәлектәр генә ҡалған. Ленин мумияһының яҙмышы хаҡында һөйләшеүҙәр ҙә элекке кеүек йәнлелек тыуҙыра алманы. Коммунистар бер ҙә йәшермәй ышаныслы финанслау сығанаҡтары эҙләй һәм партия эсендәге ғауғаларҙы тикшерә. Бер генә нәмә үҙгәрешһеҙ ҡала - ул да булһа, көйә төшһә лә, пенсияға тиклем аҡса эшләп ҡалырға теләүселәрҙең күңелендә яуап табыусы идеологик платформа.\nЙолаға ингән митингыла төп маҡсатҡа артыҡ иҫтә ҡалырлыҡ шау - шыуһыҙ барып еттек - Владимир Ленин һәйкәленә гөлләмәләр һалынды, ҡарғауҙар ҙа, саҡырыуҙар ҙа яңғыраны, йырҙар ҙа йырланды. Демонстрацияны бәләкәй генә йыйылма оркестр яҡшы биҙәне, көйҙәрҙе бер аҙ боҙһалар ҙа, улар кәйефте күтәрә алды. Һәм\nмиңә, нескә күңелле кешегә, бер мәл барыһы ла ул тиклем үк насар түгел, үткәндең яҡшы ваҡыттары әйләнеп ҡайтыр кеүек тойолоп китте.\nАгитация халыҡ талаптарының эскерһеҙлегенә дәлил булды.\nТейеш булғанса, рәсәйлеләрҙең барлыҡ бәләһен коммунистар һәм оппозиция лидерҙары тәбрикләү һүҙендә үк бергә ҡушты һәм бер һүҙ менән - "енәйтсел капитализм" тип атаны. Ҡул\nсабыуҙарға ҡарағанда, митингыға килеүселәрҙең күпселеге өсө н сағыштырыу бөгөнгө заман файҙаһына булмауы һиҙелә. Транспаранттар күңелде йылыта: "Капитализмға - юҡ", "Бөйөк Октябргә дан", дөрөҫ, "Йәштәргә - эш, торлаҡ, белем" тигән лозунгыға кемдер "бушлай" тип өҫтәп ҡуйған. Тимәк, кире юлға сығабыҙ: фабрикалар - эшселәргә, ер - крәҫтиәндәргә, власть - халыҡҡа. Һаумыһығыҙ, 88 йыл элек яңғыраған лозунгылар! Прагматик төҙәтмә индерәбеҙ, әлбиттә, бюджет өлкәһендә эшләүселәргә эш хаҡын арттырырға һәм торлаҡ - коммуналь хужалыҡ тарифтарын арттырыуҙы тыйырға.\nҺәм етенсе ноябрь митингыһынына туранан - тура ҡағылмаған тағы бер иҫкәрмә. Кисә коммунистар әле сентябрҙә үк\nбашланған "халыҡ референдумы" һөҙөмтәләре менән таныштырырға тейеш ине. Уны йыл аҙағына тиклем ҡалдырырға хәл ителде. Коммунистар күҙ алдында "пиарға" өйрәнә, ағымдағы сәйәси мәлгә уларҙың отошлораҡ башҡа бер нәмәһе лә юҡ.


Иң яҡшы яңы йыл ҡаласығы асыҡлана\nӨфөлә төп шыршыны урынлаштырҙылар\nӨфөлә Ленин исемендәге майҙанда баш ҡаланың төп шыршыһын урынлаштырҙылар. 30 метр бейеклектәге шыршы Благовещен районынан килтерҙеләр. Ҡупшыҡайҙы урынға тиклем һаҡ һәм теүәл еткерер өсөн башҡаланың Ҡыш бабай һәм Ҡарһылыуҙары оҙатты. Өфө ҡалаһының һәр районынан 7 Ҡыш бабай һәм 7 Ҡарһылыу...\nЯңы йыл байрамына әҙерлек\nРеспублика башлығы Радий Хәбировтың «Башҡортостан Республикаһында Яңы 2020 йылды байрам итеү тураһында»ғы Указына ярашлы, Яңы йыл байрамын әҙерләү һәм үткәреү буйынса ойоштороу комитеты составы раҫланды. Яңы йыл шыршыһы быйыл Өфөлә 20 декабрь «Башҡортостан» дәүләт концерт залында үтәсәк. Унда...\nЦифралашҡан мәғариф мөхите\n“Цифралашҡан мәғариф мөхите” төбәк проектын бойомға ашырыу сиктәрендә Өфө районы Миловка мәктәбе өр-яңы йыһаздар алды. Хәҙер бында уҡыу йылының икенсе сирегенән дәрестәр компьютер ярҙамында ойошторола. Дәфтәр менән ҡәләм, таҡта менән аҡбур яйлап тарихҡа күсә. Тәжрибәләр өсөн махсус ҡоролма-...\nҺөнәри эшмәкәрлеккә һалым\nШәхси эшҡыуар булып теркәлмәгән, әммә аҡса табыусылар килеменә һалым индереләсәк. Әлегә был тәжрибә Рәсәйҙең дүрт төбәгендә үтә. Ошо исемлеккә Башҡортостан да ҡушыласаҡ. Был ғәмәл кеше бизесты законлы рәүештә алып барһын өсөн индерелә. Өйҙә үҙҙәренең бәләкәй генә эше менән шөғөлләнеүселәр...\n“Алға” махсус иҡтисади биләмәһе быйыл уҡ ойошторолоуы ихтимал\nБыл турала республика башлығы Радий Хәбиров Ишембайға эш сәфәре мәлендә белдерҙе. Әле документ Рәсәй хөкүмәтендә тикшереү үтә һәм йыл аҙағына тиклем раҫланыр тип күҙаллана. Айырым зона булдырылыу менән урындағы бюджетҡа һалымдар килеүе артыр, тип көтөлә. Райондың ауыл хужалығы тармағы ла...


Бүздәк районы үҙәгендә бөгөн күмәк кеше ҡатнашлығында ҙур байрам тантанаһы үтте\nБалалар төрлө әкиәт геройҙары менән күңел асты, ижади коллективтар йыр бәйгеһендә һынау тотто. Шулай итеп бүздәктәр һуңлап булһа ла ҡышты оҙатып, Яҙһылыуҙы ҡаршы алырға сыҡты. Сараны ойоштороусылар әйтеүенсә, байрамдың барлыҡ талаптары ла теүәл үтәлде. Ул ҡышты кәүҙәләндереүсе ҡарасҡыны яндырыу менән тамамланды. Халыҡ тантананан күтәренке кәйефтә таралышты.


Өфөлә ҡарбуз тәгәрәтеү буйынса чемпионат үтте. Уны «Спутник ФМ» радиостанцияһы «Жизнь» гәзите менән берлектә ойошторҙо.\nЧемпионатта 100-ҙән ашыу кеше ҡатнашты. Улар ҡарбузды тиҙлеккә ашау буйынса ярышты, татлы емештең һутын тәмләне. Кескәйҙәр араһында ла бәйге ойошторолдо. Балалар емеште кемуҙарҙан тәгәрәтте. Иң ҡыҙыу ярыш һырғалаҡта булды. Ҡарбуз күтәреп баҫҡыс аша үтеү, уны коляскала йөрөтөү, сәпкә атыу һәм башҡалар. Бәйгенең бер шарты - трассаны үткәндә емеште төшөрөргә ярамай. Әгәр ул ярылһа, уйынсы чемпионаттан сыға.\nГалина Морозова, «СПУТНИК ФМ» радиостанцияһы алып барыусыһы: «Байрам өсөн 100 ҡарбуз һатып алынды. Улар ентекле һайланды, емештең ауырлығы 3-5 килограмдан артмаҫҡа тейеш ине. Сөнки ир-егеттәргә лә, ҡатын-ҡыҙҙарға ла уны тотоп йүгерергә кәрәк. Чемпионат трассаһы - 45 метр. Ҡатнашыусы 10 ҡаршылыҡты үтә».\nСарала ҡатнашыусылар буш ҡул менән ҡайтманы. Улар ҡарбуз символикаһы менән блокнот, ручка, кулинария китаптары, картингта йөрөү өсөн сертификат, күңел асыу паркына саҡырыу һәм, әлбиттә, ҡарбуз алып ҡыуанды. Быйыл беренсегә ойошторолған үҙенсәлекле байрам күңел күтәренкелеге бүләк итте.


Ауылды уңғандар йәшәтә » Башкортостан кызы | Башҡортостан ҡыҙы\nТыуып үҫкән төйәгендә ерегеп, шунда донъя көткән кешеләрҙең тормошо ла бәрәкәтлерәк була, тиҙәр. Бөгөн шундай йәш ғаиләләрҙе эҙләп, Ауырғазы районының Мораҙым ауылына юлланабыҙ. Ауыл хакимиәте башлығы Нил Закир улы Ҡоҙашев беҙҙе Эльвира һәм Рәшит Йосоповтарға әйҙәне.\n– Эльвира Усман ҡыҙы шәфҡәт туташы булып эшләй. Рәшит Риф улы район үҙәге Талбазыла кирбес заводында машина йөрөтә. Йәмәғәт эштәренән дә ситтә ҡалмайҙар. Эльвира – һайлау комиссияһы ағзаһы. Республика кимәлендәге мәҙәни сараларҙа ла ҡатнаша, – тип таныштырҙылар.\nХеҙмәт урынында яраталар Эльвираны. Баш табип Вәкил Миңлегәрәй улы Мөхәмәтшин өлгөр хеҙмәткәрҙе маҡтап бөтә алманы.\nЙосоповтар гөл кеүек өс ҡыҙ тәрбиәләй. Гөлназ инде Стәрлетамаҡ ҡалаһында Башҡорт дәүләт университеты филиалында белем ала, Гөлшат Мораҙым урта мәктәбендә алтынсы синыфта уҡый, өс йәшлек Азалия балалар баҡсаһына йөрөй.\nБеренсегә барғанында: «Әсәй, беҙҙең синыфта өс Йосопов бар!» – тип аптырап ҡайтҡан ҡыҙыҡай бер заман шул егеттәрҙең береһенә кейәүгә сығып, үҙе лә шул фамилияны аласағын белмәй әле. Яңы барлыҡҡа килгән һәр пар алдында оло хыялдар, яҡты өмөттәр менән бергә хәл итеүҙе талап иткән яңы мәсьәләләр ҙә ҡалҡыусан. Шуларҙың береһе – үҙ өйөң булыуы. Йосоповтар бәләкәс кенә йорт һатып ала. Ниәттәрен тормошҡа ашырыу маҡсатында күпләп мал тоталар, уны эш итеп, аҡса туплайҙар. Әлбиттә, бер ни тиклем атай-әсәйҙәре ярҙам итә. Шулай иркен йорт һалып инәләр.\n– Беҙ үҙебеҙ тырыш, эшсән ғаиләләрҙә үҫтек. Ҡыҙҙарыбыҙҙы ла шулай тәрбиәләргә тырышабыҙ, – ти Эльвира. – Шәфҡәт туташының эше шул – ауырып китеүселәр янына тәүлектең төрлө ваҡытында сығып йүгерергә тура килә. Йә икмәк баҫып торған ерҙән, йә көтөү ҡайтып килгәндә. Ҡайтыуыма икмәгем бешкән, һыйырым һауылған була. Ҡыҙҙарым ирекһеҙҙән дә шулай донъя көтөргә мәжбүр булып ҡуя. Бәйләү, сигеү, бешеренеү кеүек һөнәрҙәргә иһә махсус өйрәтәм. Ҡыҙҙарҙа нәзәкәтлек, зауыҡ тәрбиәләү атай-әсәй ҡулында бит. Бына әле бергәләп ағасты көйҙөрөп биҙәү серҙәренә төшөнәбеҙ.\nБеҙ һөйләшкән арала тормош иптәше Рәшит ҡайтып инә.\n– Әл дә ҡыҙҙарым бар әле, – тип, ҡаршыһына йүгереп килгән Азалияны күтәреп ала.\n– Ял көндәре өлкән ҡыҙыбыҙҙы һағынып көтөп алабыҙ, – тип һүҙен дауам итә Эльвира. – Өҫтәл түрендә балалар яратҡан тәмлекәстәр урын ала. Байрамдарҙы ла күңелле итеп үткәрергә тырышабыҙ. 8 Март байрамында, өләсәйҙәрен саҡырып, табын ойошторабыҙ. Рәшит, һәр беребеҙҙең теләген иҫәпкә алып, бүләктәр ала... Тормош тик байрамдарҙан ғына тормай, әлбиттә. Көн һайын әллә нисәмә мәсьәлә сисергә тура килә. Тик бойоғоп ултырып ҡына бер нимә лә хәл ителмәй. Төрлөсә уйлап ҡарап, булған мөмкинлектәрҙе файҙаланырға тырышабыҙ. Бына, әсәлек капиталына бер аҙ аҡса ҡушып, Стәрлетамаҡта бүлмә алдыҡ. Ҡыҙыбыҙҙың үҙ мөйөшө бар, тиһәк тә була хәҙер.\nХушлашҡан саҡта Эльвира:\n– Беҙҙең ауылда барыһы ла матур йәшәй. Балалар үҫтерәләр, сәмләнеп донъя көтәләр, күпләп мал үрсетәләр... – тине.\nЭйе, Мораҙым – матур ауыл. Йорт-ихаталар ҡаралған, һәр ерҙә тәртип. Урта мәктәп, социаль-мәҙәни үҙәк, мәсет, балалар баҡсаһы ла бар. 230 йорттан торған ауылға газ ингән, тиҙҙән һыу үткәреүҙе тамамлауҙы ниәтләйҙәр... Хакимиәт башлығы менән шул хаҡта һөйләшеп килеп, тағы бер йортҡа табан боролабыҙ.\nБеҙ барып ингән икенсе өйҙә лә Йосоповтар йәшәй булып сыҡты. Мәүсилә Исмәғил ҡыҙы башланғыс синыфтарҙа белем бирә, ауыл советы депутаты. Венер Тимерйәр улы иһә – һабантуйҙар батыры, һөнәре буйынса ташсы. Күптәргә өлгө булырҙай ғаилә шулай уҡ спорт байрамдарынан, концерттарҙан да ситтә ҡалмай. Өс бала үҫтерәләр. Ленар – быйыл сығарылыш синыф уҡыусыһы, Урал алтынсыла уҡый, дүрт йәшлек Гөлнәфис балалар баҡсаһына йөрөй.\nВенерҙың төҙөлөшкә килгән юлы ҡыҙыҡ ҡына була. Юҡ, бәләкәстән хыялланмай был турала. Һөйгән ҡыҙын кәләш итеп алғас, атай нигеҙенә таштан ҙур йорт һалып инеү теләге менән яна. Белгән һөнәр эйәләрен саҡыра, уларҙың эшен ҡарап тороп, өйрєнеп, үҙе лә оҫтарып киткәнен һиҙмәй ҙә ҡала. Һөнәрле кешегә иһә эше табылып ҡына тора. «Күрәһегеҙҙер, халыҡ күп төҙөй, шуға һис буш ултырғаныбыҙ юҡ», – ти бөгөн аяғында ныҡлы баҫып торған ир-егеттәрсә ышаныслы итеп.\n– Беҙ йорт һалған мәлдә ауыл ерендә кредит алырлыҡ мөмкинлектәр әллә ни юҡ ине, – тип һөйләй Мәүсилә Исмәғил ҡыҙы. – Күпләп мал үрсеттек, уларҙың һаны тиҫтәнән ашҡан саҡтары ла булды. Нигеҙенән алып өйөбөҙҙө шул аҡсаға үҙебеҙ төҙөнөк, өмәгә атай-әсәйҙәребеҙ, туғандарыбыҙҙы саҡырҙыҡ.\n– Бына ошондай татыу ғаиләләр күп булғанға, ауылыбыҙ ҙа, дөйөм алғанда, етеш йәшәй, – тип ҡушыла Нил Закир улы. – Әле бына үткән йылға йомғаҡ яһаныҡ, районыбыҙҙа енәйәттєр эшлєү ћаны кємей, янғындар ҙа ауылды урап үтә (күҙ теймәһен! – авт.), эскелек тә аҙая. Шулай ҙа бөтә илебеҙҙе борсоған мәсьәләләр беҙҙе лә урап үтмәй. Ауылдың иң ауыртҡан урыны – эш урындары етмәүе. Шул уҡ ваҡытта урта мәктәпкә бөгөндән физика һәм математика фәндәренән уҡытыусы кәрәк. Директорыбыҙ юғары педагогия уҡыу йорттарын йөрөп сыҡҡан, тик, ҡыҙғаныс, бөгөнгө ҡатмарлы осорҙа ауылға килергә теләк белдереүсе мөѓєллимде тапмаған.\nКолхоз бар ауылда, тик унда эшсе ҡулдар күп талап ителмәй. Өфөнән килеп, кондитер цехы асып ҡарайҙар. Байтаҡ ҡына эш урындары барлыҡҡа килә, әммә бында ҡатмарлы технологияларҙы белгән юғары кимәлле эшселәр талап ителә. Ә быға бер көндә генә эйә булыу мөмкин түгел. Мәләүез ҡалаһында уңайлыраҡ бина табып, шунда күсеп китәләр.\nЭшҡыуар булараҡ, үҙ эшен асып ебәрергә, нимәлер етештерергә теләүселәргә шарттар юҡ, тип тә әйтеп булмай. Социаль-мәҙәни үҙәктә буш бүлмәләр бар, теләгән кешегә ҡуш ҡуллап бирергә ризабыҙ, ти ауыл хакимиәте башлығы. Район хакимиәте лә эшҡыуарҙарға һәр төрлө ярҙам ҡулы һуҙырға әҙер. Тәүәккәллек, ныҡышмаллыҡ – иң кәрәкле сифаттарҙыр бөгөн.\nТормоштоң яҡты, яҡшы яғын күреп, дәүләт биргән мөмкинлектәрҙән файҙаланып, заман ауырлыҡтарына бирешмәй, донъя көтөргә ынтылған ғаиләләр булғанда, ауылдар бөтмәҫ. Эштән ҡайтҡан атайҙарға ҡаршы йүгереп, муйынына һарылыр сабыйҙар булғанда, тормош дауам итер. Мөрйәләрҙән төтөн сыға икән, тимәк, ауыл йәшәй.


Республика мәктәптәрендә репетицион имтихандар башланды // Йәмғиәт | новости башинформ.рф\nРеспублика мәктәптәрендә репетицион имтихандар башланды\n11:34, 12 января 2012 Йәмғиәт\nСығарылыш уҡыусылары өсөн иң ҡатмарлы һәм яуаплы осор етә — дүрт айҙан уҡыусыларға БДИ тапшырырға тура киләсәк. Балалар һынауҙарға психологик яҡтан мөмкин тиклем яҡшыраҡ әҙерләнһен өсөн, Башҡортостан мәктәптәрендә репетицион имтихандар башланды.\nАтап әйткәндә, математика буйынса тәүге репетицион имтихан Хәйбулла районының Акъяр ауылы мәктәптәрендә үтте. 217 уҡыусы өсөн бында берҙәм дәүләт имтиханына хас шарттар тыуҙырылған. Материаларҙы тикшергәндән һуң уҡыусылар һәм уҡытыусылар етешһеҙлектәрҙе асыҡлап, уларҙы бөтөрөргә өлгөрәсәк, тип хәбәр иттеләр Хәйбулла районы хакимиәтенең мәғлүмәт-аналитика бүлегенән.


Әбйәлил районында Башҡортостан мәғариф министрлығының волейбол буйынса беренселеге үтте - Bash.News\nӘбйәлил районында Башҡортостан мәғариф министрлығының волейбол буйынса беренселеге үтте\nӘбйәлил районында Башҡортостан мәғариф министрлығының волейбол буйынса беренселеге үтте https://bash.news/news/85099_bjlil_rajonynda_bashortostan_marif_ministrlyyny_volejbol_bujynsa_berenselege_tte\nИң тәүҙә "Батыр" физкультура-һауыҡтырыу комплексында үҫмер командалар көслөләрҙе асыҡланы. Ярышта республиканың алты район вәкилдәре ҡатнашты. Уларҙың барыһы ла үҙ зоналарында еңеү яулаусы коллективтар.\nМайҙансыҡта тәүге булып Әбйәлил волейболсылары Сибайҙан килгән тиҫтерҙәре менән осрашты һәм уларҙы 2:1 иҫәбе менән еңде. Өс көн дауам иткән турнир һөҙөмтәләре буйынса беренсе урынға Стәрлетамаҡтың "Тархан" клубы күтәрелде. Икенсе, өсөнсө баҫҡыстарҙы Әбйәлил һәм Баймаҡ йыйылма командалары бүлеште.\nЛасын Усманов, Әбйәлил районының балалар-үҫмерҙәр спорт мәктәбе директоры: “Мәғариф министрлығы ҡыҙҙар һәм малайҙар араһында волейбол ярыштары үткәрә. Бөгөн 2003-2005 йылда тыуған малайҙар араһында ярыш бара”.\nАртабан Башҡортостан мәғариф министрлығы беренселеге өсөн ҡыҙҙар ҙа көрәш алып барҙы. Турнирҙа майҙан хужаларынан тыш, тағы ла 10 ҡала һәм район волейболсылары ҡатнашты. Көсөргәнешле ярышта төп призға Күмертау йыйылма командаһы лайыҡ булды. Икенсе, өсөнсө урындарҙы Дыуан һәм Ҡыйғы районы ҡыҙҙары яуланы.\nӨфөлә милли һәм олимпия уйындарына ҡарамаған спорт төрҙәре буйынса турнир башланды\nҘур хоккей Өфөлә\n23:31, 12 сен\nӨфө иң көслө көрәшселәрҙе йыя\n18:24, 12 сен\nБашҡортостанда дельтаплан спорты менән шөғөлләнеүселәр Ҡаҙағстанда үткән Евразия чемпионатында уңышлы сығыш яһаны\n21:55, 11 сен\nСаҡмағошта “Йондоҙ менән күнекмә” үткән\n18:23, 09 сен


«Баш ҡаланы республика балаларына бүләк итәйек» сираттағы акцияһы иғлан ителде // Йәмғиәт | новости башинформ.рф\n«Баш ҡаланы республика балаларына бүләк итәйек» сираттағы акцияһы иғлан ителде\n16:31, 7 апреля 2011 Йәмғиәт\nҠала үҫеше йәмәғәт фонды дүртенсе тапҡыр «Баш ҡаланы республика балаларына бүләк итәйек» акцияһын үткәрә. Унда 20-гә тиклем кешенән торған командаларға тупланып, етенән 17 йәшкә тиклемге балалар ҡатнаша ала. Республика балалары файҙалы эш башҡарып, уның хаҡында Фонд хеҙмәткәрҙәренә хат яҙырға тейеш.\n— Акцияла ҡатнашыу балаларға изге эштәр башҡарып, йәмғиәткә файҙа килтереүҙәрен күрергә һәм аңларға мөмкинлек бирәсәк, — тип иҫәпләй ойошма директоры урынбаҫары Илья Родионов. – Балаларҙың үҙҙәре йәшәгән ҡала, район, урам тормошонда һәм үҫешендә әүҙем ҡатнашырға теләүе, яҡшы эштәр башҡарыуға ынтылышы, шулай уҡ командала эшләргә өйрәнеүе — проекттың төп һөҙөмтәһе.\nТормошҡа ашырылған изге эштәре һәм файҙалы фекерҙәре өсөн лайыҡлы үҫмерҙәр грамоталар һәм иҫтәлекле бүләктәр менән наградланасаҡ. Өфөнөң иҫтәлекле урындарын ҡарау, экскурсоводтарҙың матур хикәйәләрен тыңлау һәм сюрприздар акцияла еңеүселәргә төп бүләк буласаҡ.\nФондтан асыҡлауҙарынса, 25 апрелдән 15 майға тиклемге осорҙа 1500 бала бүләкләнәсәк.\nБашҡарылған эштәр йомғаҡтары менән отчеттарҙы 20 апрелгә тиклем 450009, Өфө, Комсомол урамы, 35 адресы буйынса Ҡала үҫеше йәмәғәт фондына ебәрергә кәрәк. Тулыраҡ мәғлүмәт http://www.fondufa.ru/ сайтында.


Өфөлә Чернобыль һәләкәте эҙемтәләрен бөтөрөүҙә ҡатнашыусыларҙың проблемалары барланды\nТәү сиратта экологик афәт ветерандарын торлаҡ менән тәьмин итеү мәсьәләһе ҡырҡыу тора тип билдәләй сарала ҡатнашыусылар. Быйыл был категорияға ҡараусы 55 кеше фатир алған. Тағы 100-гә яҡын ветеран сират көтә.\nТорлаҡ мәсьәләһе киләһе йыл хәл ителер тигән ышаныс белдерә «Чернобыль союзы» төбәк йәмәғәт ойошмаһы рәйесе. Бөгөн республикала 2 меңгә яҡын Чернобыль афәте эҙемтәләрен бөтөрөүҙә ҡатнашыусы йәшәй. Уларҙың ғүмерҙәрен ҡотҡарыу операциялары барышында алған радиация ҡыҫҡарта.\nМарс Батыров, «Чернобыль союзы» төбәк йәмәғәт ойошмаһы рәйесе: «Бөгөн беҙ 2014 йыл эшмәкәрлегенә йомғаҡ яһайбыҙ. Конференцияла ҡатнашыу өсөн Башҡортостандың һәр төбәгенән делегаттар килде. Сарала киләһе йылға маҡсаттар ҙа билдәләнек».


Кесе һәм урта эшҡыуарҙарға ярҙам | ГТРК «Башкортостан» — Новости Уфы и РБ\nКороновирусҡа бәйле, әле күп кенә ойошмаларҙы финанс мәсьәләләре борсой. Шуға ла Рәсәй хөкүмәте һәм төбәк властары эшҡыуарҙарға ярҙам итеү сараларын күрә. Был кафе пандемия булмаҫ элек халыҡ араһында ҙур популярлыҡ яулаған. Әле иһә, ҡағиҙә буйынса, өҫтәлдә бер йә ике генә кеше ултыра ала.\nКафе хеҙмәткәрҙәре әйтеүенсә, халыҡ хәҙер теләгән ризыҡтарға өйҙәрендә ултырып заказ эшләй. Пандемия башланғас та, ойошма ябылмаҫ өсөн һәр бер тинде шутларға тура килә, ти кафе хужаһы. Әле коронавирусҡа бәйле, кесе һәм урта эшҡыуарҙарға һалым түләү кисектерелде.\nБындай ысул бизнесты һаҡлап ҡалыу өсөн ҙур ярҙам, тип һанай ул. Ресторандар селтәре хужаһы Алексей Зәйнуллин хәҙер 15 процент урынына өс процент һалым түләй. Һалым хеҙмәтенән белдереүҙәренсә, пандемия ваҡытында бигерәк тә туҡланыу, спорт, туризм, ҡунаҡхана ойошмалары зыян күргән.\nУның килеме кәмеү һәм башҡа шарттар иҫәпкә алына. Башҡортостан башлығы ҡарарына ярашлы изоляция ваҡытында эшмәкәрлегенә зыян килгән ҡайһы бер өлкә эшҡыуарҙарына һалым түләүҙә льготалар индерелә, йә ваҡыты кисектерелә. Төбәктә әле 9 мең ойошма һәм 30 мең шәхси эшҡыуар дәүләттән ошондай ярҙам алыуға хоҡуҡлы.\nНиндәй ярҙам алырға мөмкин икәнлеген һәм килеп сыҡҡан һорауҙарҙы налог.ру сайтында табырға мөмкин.Федераль һалым хеҙмәтенең Башҡортостан идаралығы ишектәре ябыҡ, әммә ведомство ғәҙәти режимда эшләй. Һалым түләү буйынса һорауҙарҙы бокста ҡалдырырға мөмкин.\nХеҙмәткәрҙәр уны сәғәт һайын тикшереп тора һәм яуапты хат менән йә электрон почтаға ебәрә. Бынан тыш, мәктәпкәсә белем биреү шәхси учреждениелар ҙа киҫкен хәлдә. Хужаларға ҡуртымға алынған урын һәм хеҙмәткәрҙәргә аҡса түләргә кәрәк. Шулай ҙа муниципалитет балалар баҡсаһына пандемия ваҡытында урын өсөн ярты йылға аҡса түләүҙән азат иткән.\nКесе һәм урта эшҡыуарҙарға, төрлө ойошмаларға дәүләттән ярҙам күрһәтеләсәк. Республикала иҡтисадты тергеҙеүгә 30 миллиард һум аҡса йүнәлтелгән.


Йылдың һәр көнө картинала\nҮҙенсәлекле күргәҙмәне заман сәнғәте музейына килеүселәргә рәссам Иван Дорофеев тәҡдим итә.\nБыл авторҙың үҙенә күрә бер көндәлеге. Ләкин бында уның тормошо ғына түгел, шулай уҡ ил һәм донъя кимәлендәге ваҡиғалар ҙа һүрәтләнгән. Иван Дорофеев билдәләүенсә, йыл дауамында алып барылған был һүрәттәр уға үҙенең кисерештәрен, төрлө ваҡиғаларға мөнәсәбәтен яҡшыраҡ аңларға ярҙам итә. «Проба 365» исемле экспозиция 27 июлгә тиклем дауам итә.